«ПСЖ»нинг гол машинаси Неймар қийин вазиятда. У 1 Лигада бир қанча рекордларни янгилаши мумкин. Аммо футбол дунёси наздида «Барселона»нинг собиқ ҳужумчиси ўсишдан кўра пастга қараб шўнғимоқда.\nУ «Парк де Прэнс»га 222 миллион евро эвазига келиб қўшилганидан бери тинмай голлар урмоқда. Ўзининг янги клубидаги дастлабки мавсумида барча мусобақаларда жами 28 гол уришга эришди ва бу борада Европадаги учинчи натижани қайд этди. Февралда унинг жароҳат олиб анча муддат майдондан ташқарида қолган бўлишига қарамай ундан бундай самарадорликни кутиш қийин эди.\nЯнги мавсумда аллақачон икки гол уришга муваффақ бўлган Неймар 2017-18-йилги мавсумдагидек самарадорликни кўрсатиши мумкин. Муаммо Неймарнинг майдондаги спорт формаси эмас, аксинча «ПСЖ» у ўйлаганчалик бўлиб чиқмаганида.\nЎзининг ватанида ўсмирлик чоғида «Сантос»да кўрсатган ўйинлари эвазига ярим-худогача айланган футболчига бефарқлик кучаймоқда дейишимиз мумкин.\nФранциянинг топ жамоасини


24-02-2015 | 15:29\nZAMIN.UZ / Узбекистон / 24 Феврал 2015 года829\n«Ўзбекистон овози» газетасининг сайтида чоп этилган «Ким ким билан танишмоқда?» номли мақолада ТТВ – яъни, Қорақалпоғистон Республикасининг Тўрткўл шаҳрида фаолият юритаётган ойнаи жаҳон мутассадиларининг «савобталаб» совчилик билан шуғулланиб, ёшлар хаёлини ўғирлашаётгани танқид қилинди, деб ёзади «Uz24.uz».Унга кўра, телеканал орқали ҳар куни исталган пайтда эфирга узатиладиган қўшиқлар дастури билан бир вақтда «Хонқалик қизлар билан танишаман. Нукусдан Ойбек», «Гўзал қизлар билан танишаман. Хўжайлидан Холмурот», «Ҳазорасплик қизларга салом. Хивалик Сардор» мазмунидаги хусусий эълонлар тўхтовсиз равишда бериб борилмоқда. Танишувга чорловчи йигит-қизнинг қўл телефони рақами ҳам тўлиқ эфирга узатилмоқда.«ТТВ мутасаддилари бу хизматдан, албатта, ўзига яраша пул ишлаяпти. Сабаби ‘SMS орқали ТВ сўзини 5742 рақамига юборинғ қабилидаги ёшларни чалғитувчи даъват эфирда мунтазам бериб борилади. Албатта, ҳар бир кирувчи ‘смс’ фалон доллар туради. Бундан ҳам телефон компаниялари, ҳам телевидение моддий манфаатдор», − дейилади мақолада.Бироқ бу ҳолатнинг ёшларга салбий таъсир этишини билдириш мақсадида қуйидаги мисол келтирилади:«Туманимиздан бир қиз айнан ТТВдаги эълон туфайли бошқа бир туманда яшовчи йигит билан сиртдан танишади. Ваъдалар берилади ва қизнинг ота-онаси ноилож тўй қилишди. Бир ҳафта ўтмасдан қиз уйига бош эгиб қайтиб келди. Маълум бўлишича, йигит уйланган, аввалги хотини билан ҳали расман ажралишмаган экан. Бу ёқда икки ўртада можаро. ‘Савобталаб’ совчилар эса пул топиш билан овора».Маълум бўлишича, 2 йил муқаддам ҳам эфирдаги «ҳожатбарорлар» тўғрисида мақола ёзилган. Мазкур чиқишдан сўнг, Хоразм вилоятидаги хусусий телевидениелар танқиддан тўғри хулоса чиқаришган ва эфир орқали «Қизлар билан танишаман» мазмунидаги эълонларга чек қўйган.Манба: www.daryo.uz


Хўжамушкент сув омбори атрофида балиқчилик саноати йўлга қўйилади » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Хўжамушкент сув омбори атрофида балиқчилик саноати йўлга қўйилади\nХўжамушкент сув омбори атрофида балиқчилик саноати йўлга қўйилади\n02 май 2020 йил\nМаълумки, ҳозирги кунда аҳолининг озиқ-овқат маҳсулотларига бўлган талаби сезиларли даражада ортиб бормоқда.\nШу сабабдан Янгиобод туман ҳудудида аҳоли талабларидан келиб чиқиб кўпгина истеъмол товарлари ишлаб чиқариш корхоналари фаолияти йўлга қўйилмоқда. Аммо, айрим маҳсулотлар борки, уларга бўлган талаб туман даражасида қондирилмасдан, бошқа ҳудудлардан олиб келинмоқда.\nХусусан, туман аҳолисининг балиқ гўштига бўлган йиллик талаби 400 тоннани ташкил этади. Туман ҳудудида шу пайтгача интенсив усулда балиқ етиштириш йўлга қўйилмаган. “Жиззахбалиқсаноат” МЧЖ томонидан 2021-2022 йилларда Хўжамушкент сув омбори атрофидаги 1 гектар майдонга сунъий ҳавза барпо этилиб, замонавий интенцив усулда Балхаш маринкаси ва Форель балиғи етиштириш, музлатиш ва қайта ишлашни йўлга қўйиш лойиҳаси илгари сурилмоқда.\nМазкур лойиҳанинг умумий қиймати 10 млрд сўмни ташкил этиб, балиқ етиштириш қуввати йилиги 300 тоннани, қайта ишлаш қуввати эса 150 тоннани ташкил этади.\nШу билан бирга, лойиҳа доирасида сиғими 100 тоннага мўлжалланган замонавий музлаткичли омборхона ҳам ташкил этилади. Шунингдек, ушбу ишлаб чиқариш корхонаси орқали 20 та янги иш ўрни яратилиши режалаштирилган.\nЯнгиобод тумани ҳокимлиги Ахборот хизмати\nЗомин тумани аҳолисининг картошкага бўлган бир йиллик эҳтиёжи қанча ва у қандай қондирилади? (видео)\nЯнгиободда озиқ-овқат маҳсулотлари етиштириш ҳажмини икки бараварга ошириш борасидаги ишлар жадал суръатда олиб борилмоқда\nЖиззахда балиқчилик ривожланмоқдами?


Камтарлик бобида солиҳлар ибрати\nОпубликовано: 21.02.2017 16:04 | Автор: Одилхон қори Юнусхон ўғли “Шайх Зайниддин” жоме масжиди имом-хатиби | Печать | E-mail\nЎтган солиҳлар ва улардан кейин ўтган улуғ зотлар ҳаётига назар солсак, ўзимиз учун кўп ибратлар оламиз. Шу йўлда юксак одоблар ила зийнатланамиз, чин инсон бўлиш бахтига эришамиз. Айнан шуларни эътиборга олган ҳолда, солиҳ аждодларимизнинг ҳаёт йўлларидан намуналар, ҳикматли сўзларидан иқтибослар келтирамиз. Урва ибн Зубайр розияллоҳу анҳудан ривоят қилинади: “Мен Умар ибн Хаттоб розияллоҳу анҳунинг бир меш сувни елкасида кўтариб кетаётганини кўрдим ва: “Эй мўминлар амири! Бу иш сизга тўғри келмайди”, – дедим. У бўлса: “Менинг олдимга турли одамлар итоат этган ҳолда, таъзим қилиб келишганида ўзимда кибр-манманлик аломатини сездим. Энди ўшани синдиришни хоҳлайман”, – деди” (“Мадорижус соликин”).\nМуборак ибн Фазоладан ривоят қилинишича, Умар ибн Хаттоб розияллоҳу анҳу ва бир киши ўртасида қандайдир гап ўтди. Шунда у киши Умарга: “Эй мўминлар амири, Аллоҳга тақво қилинг!” – деди. Бошқа бир киши эса: “Эй сен! Мўминлар амирига: “Аллоҳга тақво қилинг!” – дейсанми?!” – деб дакки берди. Умар розияллоҳу анҳу: “Уни ўз ҳолига қўй, гапираверсин. Унинг гапи қандай яхши!” – деб, сўзида давом этди: “Агар сизлар ўша сўзни айтмасангиз, у ҳолда сизларда яхшилик йўқ экан. Агар биз уни қабул қилмасак, бизда яхшилик йўқ экан” (Ибн Жавзий, “Тариху Умар”).\nУсмон ибн Аффон розияллоҳу анҳу тунда таҳорат сувини ўзлари тайёрлардилар. У зотга: “Ходимларингиздан бирига айтсангиз бўларди”, – дейилди. У зот: “Тунда улар дам олишади”, – деб жавоб бердилар (“Тарихул хулафо”).\nВаҳб ибн Мунаббиҳдан ривоят қилинишича, Имом Молик: “Агар киши ўзини мақтай бошласа, унинг салобати кетади”, – деганлар (“Сияр”).\nМуҳаммад ибн Восеъ ўзи ҳақида шундай деганлар: “Агар гуноҳларнинг ҳиди бўлганида, бирон киши олдимда ўтиролмасди” (“Сияр”, “Сифатус софва”).\nЗиёд Намрий: “Камтарликдан холи бўлган зоҳид мева бермайдиган дарахт кабидир”, – деганлар.\nУрва ибн Зубайр камтарликнинг дунёдаги самарасини шундай тушунтирганлар: “Тавозе шарафни жалб қилувчи фазилатлардандир.\nҲар бир неъмат эгасига ҳасад қилинади. Лекин тавозели инсонга ҳеч ким ҳасад қилмайди. Камтарлик шундай мева берадики, натижада киши атрофдагилар олдида шарафга эришади. Бу Аллоҳ азза ва жаллага итоат этилганда, У зотнинг неъматлари ва фазлини билганда бўлади”.\nХулоса ўрнида айтиш мумкинки, аждодларимизнинг ана шундай бой маънавий мероси маънавий-руҳий оламимиз учун муҳим ижобий oмил бўлиб хизмат қилади. Уларни ҳаётимизга татбиқ этишимиз дунё ва охиратда бахтга эришишимизга сабаб бўлади.\n“Шайх Зайниддин” жоме масжиди имом-хатиби


Бишкекдаги Олатоғ майдонида тумонат одам йиғилди. Намойиш тинч ўтди - Фарғона.Ру ахборот агентлиги\nБишкекдаги Олатоғ майдонида тумонат одам йиғилди. Намойиш тинч ўтди\n29.04.2006 16:48 msk\nХалид Валидов (Бишкек)\nЭрталабки соат ўн бирда Бишкекнинг уч нуқтасига тўпланган мухолифат Олатоғ майдонига қараб юриш бошлади. Маҳаллий вақт билан соат ўн иккида мухолифат намойиши иштирокчилари сони ўн мингдан ошиб кетди. Олатоғ майдони одамга лиқ тўлди.\n“Фарғона.Ру”нинг Бишкекдаги махсус мухбири Халид Валидовнинг хабар беришича, намойиш олдидан майдонда Қирғизистон гимни янгради. Гимнни барча иштирокчилар жўр бўлиб куйладилар, ҳавога пуфаклар учди.\n29 апрель куни Бишкекда ўтган намойиш. Фарғона.Ру АА фотоси\nМарказий майдонда митинг ташкилотчилари Ўмурбек Текебаев, Қубатбек Байбўлов, Темир Сариев, Дўўрўнбек Садирбаев, “Ор-Номус” партияси раҳбари Эмиль Алиев, Социал-демократлар партияси раиси Алмазбек Атамбаевлар сўзга чиқди.\n“Ислоҳотлар учун” ҳаракати штаби бошлиғи Ўмурбек Текебаев 2005 йил 24 март инқилоби ғоялари “охиригача амалга ошмагани” тўғрисида гапирди. Ў. Текебаев фикрича, бир йил ичида барча нарсани ўзгартириш қийин, бироқ “одамларда келажакка ишончни уйғотиш мумкин”, “бу митинг нафақат сиёсий, балки ахлоқий аҳамиятга эга. Ҳокимият жиноятчилик билан оға-ини тутинмоқда. Биз мамлакатни коррупция эмас, қонунлар бошқаришини истаймиз. Бутун жаҳон оммаси “Қирғизистон ўз тақдирини ўз қўлига ола биладими”, деган савол билан бизга эътибор қаратиб турибди”, - дея нутқ сўзлади минбардан Ў. Текебаев.\nШундан сўнг, барча йиғилганлар жўрликда президент Қурманбек Бакиев ва Феликс Қуловларни намойишга қўшилишга чақирдилар.\nНамойишда нутқ сўзлаганлар ислоҳотлар ўтказиш зарурати ҳақида гапириб, жиноятчиликка қарши курашни кучайтиришни талаб қилди.\nҲукумат уйи беш юздан ортиқ ҳуқуқ-тартибот ходимлари томонидан қуршаб олинди. Намойишчиларнинг милиция билан тўқнашуви кузатилмади.


Девайслар тақдимоти сентябрь охирида бўлиб ўтди\n«Ўз кучингни топ» шиори остида Тошкентда Hewlett-Packard халқаро IT компаниясининг машҳур янги моделлари тақдимотига бағишланган тадбир бўлиб ўтди. Тақдимот меҳмонлари янги маҳсулотлар билан танишдилар, замонавий технологияларда жорий этилган мегатенденциялар ва қурилмаларни синаш ва уларни иш жараёнида кўриш имкониятлари ушбу тадбирнинг муҳим қисмига айланди.\n«Бугун биз бренднинг 80 йиллик тарихини қисқача кўриб ўтдик ва энди Ўзбекистон бозорига кириб келганимиздан бағоят шодмиз. Бу вақт ичида дунё жуда кўп ўзгаришларга учради ва баъзида ўзгаришлар тартибсиз бўлиб туюлади, аммо тараққиётга интилишда инновациялар ва глобал тенденцияларга эътибор қаратиш лозим» – деди HP EKG бош директори Андрей Асташков.\nSpecter модели HP арсеналида 2013 йилда пайдо бўлган ва ўша вақтдан бери ушбу модель ўзини ишбилармон одамлар учун ноутбук сифатида намоён этиб келмоқда. Янги модель барча хусусиятларга эга: портативлик, қудратли қувват, стилусни қўллаб-қувватлаш ҳамда сенсор экран. Ноутбук тўрт ядроли Intel Core i7-8705G процессор (3,1 ГГц, TurboBoost 4,1 ГГц гача), дискрет графиги 4 Gb Radeon RX Vega M, 16 Gb DDR4-2400 RAM оператив хотира, 512 GB SSD қаттиқ диск билан жиҳозланган. Ушбу қурилманинг энг муҳим хусусияти GorillaGlass ҳимоя ойнаси остида жойлашган 4K IPS WLED сенсорли экранидир. Буларнинг барчаси оғирлиги 2,1 кг ва қалинлиги 1,9 см бўлган «қути» ичида жойлаштирилган.\nOMEN 15 – геймерлар орзуси\nHP томонидан ўйинлар учун ишлаб чиқарилган OMEN бренди бу – шахсий компьютерлар бозорида энг тез ривожланаётган компьютерлардан биридир. Маҳсулот турлари қаторига кучли ўйин станциялари, кибер-геймерлар учун ноутбуклар, мониторлар, ташқи ускуналар киради.\nЎйин қурилмасига келсак, энг янги модель Omen 15 ҳисобланади. 2019 йилда HP Omen 15 процессорини, график тезлантирувчисини ва бошқа қисмларини яхшилаган тарзда янгилади.\nТақдим этилган янги HP OMEN 15 таъкидланишича, янгиланиш тезлиги 240 ГГц бўлган дисплей билан жиҳозланган дунёдаги биринчи ноутбукдир. Экран диагонали 15,6 дюйм ўлчамига ва 1920×1080 пиксел (Full HD формати)га эга. Лептопнинг яна бир ўзига хос хусусияти Wi-Fi 6 ёки 802.11ah адаптерининг мавжудлигидир. Ушбу стандарт симсиз тармоқнинг банд бўлган ташқи эфир муҳитида спектрал самарадорликни ва 802.11ac Wave-2 стандартига нисбатан назарий ўтказувчанликни икки баравар оширади.\nТуркум бўйича менежер Антон Леперт махсус маҳсулотлар тизими билан меҳмонларни батафсилроқ таништирди. Вакилнинг сўзларига кўра, бренд барча фойдаланувчилар учун, хусусан, ўйинларни хуш кўрадиганлар ва ноутбукдан фойдаланган ҳолда мураккаб бизнес вазифаларни бажарувчилар учун бренд томонидан тақдим этилган кенг тоифаларни намойиш этди. Шунингдек, у қурилмаларнинг техник тавсифи хусусиятларини таъкидлаб, ҳар бир мосламанинг мақсади ва ноёб хусусиятлари ҳақида гапириб ўтди.\nБу йил HP компанияси IT глобал бозорида ўзининг 80 йиллигини нишонлади. Бозордага 80 йиллик фаолияти давомида HP 50 йилдан буён Россияда ишлаб келмоқда. 1959 йилда Девв Паккард биринчи марта Совет Иттифоқига ташриф буюрди ва 10 йил ўтиб HP маҳсулотлари Москва технология кўргазмасида намойиш этилди, шундан сўнг биринчи ускуналар етказиб бериш бўйича шартномалар имзоланди. HP собиқ Совет Иттифоқида 1973 йилда ўз ваколатхонасини очган бўлиб, у бугунги кунда ҳам фаолият кўрсатмоқда.Дастлаб унинг штатида атига 8 киши ишлаган.\nТафсилотлар: www.hp.com да\n20:30 / 01.11.2017


Акула шўнғувчининг қўлини суяги парчаси билан узиб олди\nАвстралиялик сузувчи акула ҳужумидан сўнг олган жароҳатига қарамасдан ўзи мустақил қирғоққача сузиб бориб, шифокорларга мурожаат қилди, дея хабар беради РАА «Новости».\nПерт шаҳрида истиқомат қилувчи 57 ёшли Питер О’Хэллоран Ғарбий Австралия штатининг Эксмут райони ҳудудларида нафас олиш қувурчаси билан шўнғишни амалга ошираётганди. Сузувчи қирғоқдан 400 метр масофага узоқлашгач, йиртқич унга ҳужум қилган.\n«Кутилмаганда нимадир қўлимни ушлаб, жуда катта куч билан силтади ва қўлимнинг бир қисмини узиб олди», дейди Питер О’Хэллоран. Бир амаллаб унинг чангалидан озод бўлган шунғувчи оғриқларга чидаб, қирғоқ томонга сузган. Етиб олгач, уни олдин шифохонага, сўнг операция қилиш учун учун Перт шаҳри клиникасига жўнатишган.\nПитер О’Хэллоран журналистларга рентген суратини кўрсатиб: «Менга шифокорлар қўл суягимда баъзи қисмларнинг етишмаётганини айтишди. Йиртқич этим билан қўшиб, қўл суягининг парчасини ҳам тишлаб узиб олган экан», дея интервью берган.\n2018 йилда ҳам Австралиянинг Янги Жанубий Уэльс штатининг Леннокс-Пойнт бурунида пляжда дам олаётганлардан бири ўзини қўрқитиб юборган акулани шартта сувдан кўтариб олгани хабар қилинган эди. Дам олувчининг бўйи одамдек келадиган ўлик йиртқич билан пляжда тушган сурати ҳам жуда тез тарқалиб кетганди.


Қозоғистоннинг икки фуқароси Грузияда қулликда бўлганини маълум қилди\nДаму Жайлаубек ва Акжол Агыбай Грузияда тахминан уч ой давомида қулликда бўлганликларини маълум қилишди. Қозоғистон Ташқи ишлар вазирлиги расмий вакили ҳозир уларнинг ҳар иккиси ҳам хавфсиз ва яқин орада Қозоғистонга жўнатилиши кутилаётганини айтди.\n18 ёшли Жайлаубек Озодлик билан суҳбатда ҳамкасби Окжол Агибай билан Грузияга қандай қилиб келгани ҳақида гапириб берди. Жайлаубекнинг сўзларига кўра, август ойида танишлари орқали улар Дубайга ишлаш учун кетган. Кейинчалик уларни таклиф қилган томон уларни Киевга, кейин эса Грузияга олиб кетган.\n«Бизга Дубайда тур фирма ишлашимизни айтишди. Кейинроқ эса иш жойимиз кўчирилганини биз билан бошқа компания шуғулланишини айтишди. Шундай қилиб, биз Батумига келдик. У ерда қандайдир хитойликларнинг назорати остида бўлдик. Бизни кунига 24 соат ишлашга мажбур қилишди, калтаклашди ва баъзида овқатсиз қамаб қўйишди», деди Жайлаубек.\n«Иш берувчи», Жайлаубекнинг сўзларига кўра, уларни биржа брокерлари сифатида ўзини сохта битимлар тузишга мажбур қилган. Полиция одам савдоси билан шуғулланганликда гумонланганларни қўлга олганидан сўнг Қозоғистоннинг икки фуқароси қўйиб юборилди.\nҲозирда Даму Жайлаубек ва Акжол Агыбай Батумидаги меҳмонхоналардан бирига жойлаштирилган.\nҚозоғистонлик тадбиркор Канат Хўжа Грузияда ватандошларини қулликда ушлаб тургани ҳақида тасодифан маълумот топганини ва ҳозир уларга ҳар томонлама ёрдам бераётганини айтди. Унинг сўзларига кўра, Жайлаубек ва Агыбай одам савдоси ва яширин алмашинув операциялари билан шуғулланувчи гуруҳ томонидан қулликка олинган.\nҚозоғистон Ташқи ишлар вазирлиги Қозоғистоннинг икки фуқароси Грузияда оғир аҳволда қолганини тасдиқлади. Вазирлик матбуот котиби Айбек Смадияровнинг сўзларига кўра, икки қозоғистонлик ҳақида маълумот ўтган ой Батумидаги консулликка келиб тушган.\nСмадияровнинг сўзларига кўра, Жайлаубек ва Агыбай шу ҳафта охиригача Қозоғистонга етказилиши керак.


07:38 / 23.12.2017 | Qosimjon | 3755\nАссалому алайкум! Сизлардан илтимос онам ибодатларини вақтида бажариши, иймони мустахкам бўлиши учун икки қатор бўлса хам рухий кўмак берсангизлар. Ҳозирги кунда тўй, ўлим каби маросимларда намозлар қолиб кетади, аёллар йиғилиб олиб динимизда йўқ ва тўқима нарсалар ҳақиди суҳбатлашишади. Шунга чек кўйиш учун. Аллоҳ рози бўлсин.\nШу ерда эътибор бериш керак бўлган бир нуқта бор. Жаннатга кириш бошқа, бирданига дўзахга тушмасдан, азобланмасдан биринчилардан бўлиб жаннатга кириш бошқа нарса. Мўмин қалбида заррача иймони бўлса кунлар келиб бир кун жаннатга кириши аниқ. Аммо гуноҳга булғанса, намозларни тарк қилса, ҳаромларга қўл урса Аллоҳ таоло ундайларни дўзахга туширишини айтган. “Нима бўлса ҳам мўмин бўлсак бир кун жаннатга кирар эканмизку” деган нарса шайтоннинг алдовидир. Чунки ҳадисда бир вақт намозни тарк қилган бир ҳуқуб дўзахда бўлади – дейилган. Ҳуқубни тафсир қилганлар 80.000 йил деганлар. Оятда қиёматнинг бир куни бу дунёнинг 1000 куни каби эканлиги айтилган. Охиратни чеки бўлмагани учун қайта ўлим ва қайта қиёмат қоим бўлмагани учун бунга ажабланишнинг ҳожати йўқ. Ҳадисда дўзах аҳлининг энг енгил азоб тортувчиси Абу Толиб эканлиги ва унга дўзахда оловдан ковуш кийдирилиши ва унинг таъсирида мияси қайнаб туриши айтилган.\nعَنْ أَبِي الْمَلِيحِ رَضِي اللهُ عَنْهُ قَالَ: كُنَّا مَعَ بُرَيْدَةَ صَلَّى اللهُ عَلَيْهِ وَسَلَّمَ فِي غَزْوَةٍ فِي يَوْمٍ ذِي غَيْمٍ فَقَالَ: بَكِّرُوا بِصَلَاةِ الْعَصْرِ فَإِنَّ النَّبِيَّ صَلَّى اللهُ عَلَيْهِ وَسَلَّمَ قَالَ: مَنْ تَرَكَ صَلَاةَ الْعَصْرِ فَقَدْ حَبِطَ عَمَلُهُ. رَوَاهُ الْبُخَارِيُّ وَالنَّسَائِيُّ\n«Булутли кунда Бурайда розияллоҳу анҳу билан ғазотда бирга бўлдик. У киши:\n«Аср намозини тезроқ ўқинглар, чунки Расулуллоҳ соллаллоҳу алайҳи васаллам:\n«Ким Аср намозини тарк қилса, амали беҳуда кетади», деганлар», деди».\nШарҳ: Аввало ҳадиснинг ровийcи Абул Малийҳ розияллоҳу анҳу билан яқиндан танишиб олайлик.\nАбул Малийҳ куняси билан машҳур бўлган бу кишининг тўлиқ исмлари Омир ибн Усома ал-Ҳазмий бўлиб, тобеъинлардан эдилар.\nҲадисларни оталаридан, Маъқал ибн Ясор, Нубайшатал Ҳузамий, Авф ибн Молик, Оиша онамиз, Ибн Аббос, Абу Изза ал-Хузаий, Ибн Умар, Амр ибн Осс, Жобир, Анас, Абдуллоҳ ибн Утба, Абу Суфён ва бошқа саҳобалардан ривоят қиладилар. Бу кишидан Муҳаммад, Мубашшир, ўғиллари Абдурраҳмон ва бошқалар ривоят қилганлар.\nБу зот ҳижратнинг 98-санасида вафот этганлар.\nҲадисда номлари келган Бурайда розияллоҳу анҳу машҳур саҳобийлардан бўлиб, тўлиқ исмлари Бурайда ибн ал-Ҳусойн ал-Асламийдир.\nУ киши Расулуллоҳ соллаллоҳу алайҳи васалламдан 164та ҳадис ривоят қилганлар. 62-ҳижрий санада Марвда ғозий ҳолларида вафот этганлар. Бурайда розияллоҳу анҳу Хуросонда энг охири вафот этган саҳобий ҳисобланадилар. У кишининг қабрлари ҳозирги Туркманистон ҳудудида жойлашган.\nБурайда розияллоҳу анҳу булутли кунда Аср намозининг вақти чиқиб кетишидан қўрқиб, ғазотдаги шерикларига уни тезроқ ўқиб олишни тавсия этар эканлар, Набий соллаллоҳу алайҳи васалламдан эшитган ушбу ҳадисини далил қилиб келтирибдилар. Набий соллаллоҳу алайҳи васаллам:\n«Ким Аср намозини тарк қилса, амали беҳуда кетади», деган эканлар.\nБу ҳам Аср намозининг аҳамияти улкан эканлигидан дарак беради.\nУламоларимиз Аср намозини тарк қилиш билан амал беҳуда (ҳабата) бўлиши ҳақида турли мулоҳазалар айтганлар.\n«Ҳабата» сўзи аслида ёқмайдиган ўт-ўлан еб қўйиб, қорни шишган ҳайвонга нисбатан ишлатилади. Унинг еган нарсаси беҳуда кетади, фойда ўрнига зарар беради.\n«Ким иймонни инкор қилса, унинг амали ҳабата бўлади», дея марҳамат қилган. Шундан келиб чиққан умумий қоидага биноан, амални куфр ҳабата қилади. Бошқа нарса ҳабата қилмайди.\nМазкур уламоларнинг Аср намозини тарк қилиш амални ҳабата этиши ҳақидаги мулоҳазалари ҳам намозни тарк қилиш куфрми-йўқми эканлиги тўғрисидаги фикрларга боғлиқ.\n«Намозни қасддан тарк қилса, кофир бўлади» деган уламолар бу ҳадисни «Аср намозини қасддан тарк қилса, амаллар ҳабата бўлади», деб шарҳлашган.\n«Намозни қасдданми, ноқасдданми, умуман, тарк қилган одам кофир бўлади» деганлар ўз фатволарига мана шу ҳадисни ҳам далил қилиб келтирадилар.\n«Намозни қасддан эмас, дангасалик қилиб тарк қилган одам кофир эмас, осий бўлади», деганлар ҳам «Бир намозни тарк қилиш ёмонлигини, лекин Аср намозини тарк қилиш ҳаммасидан ҳам ёмонлигини билдириш учун бу ҳадисда ўта шиддатли ибора келтирилган. Аслида фақат кофирликкина амалларни ҳабата қилади», дейдилар.\nНима бўлганда ҳам, ушбу ҳадисдан Аср намозини тарк қилиш жуда ҳам катта гуноҳ эканлиги билиниб турибди. Лекин бу – Аср намозини ўқиса бўлди, бошқа намозлар унчалик аҳамиятли эмас, дегани эмас. Ҳар бир намозни ўқимаслик, улкан гуноҳдир. Лекин Аср намозини ўқимаслик яна ҳам улканроқ гуноҳ. ("Ҳадис ва Ҳаёт" китобидан).\n5. Улар намозларини унутувчилардир. ("Тафсири Ҳилол" китобидан).\nДинда бўлмаган гапларни диндан дейиш Аллоҳ ва расулига хиёнат қилиш ҳисобланади.


2020 йилда миллий валютанинг қадрсизланиш даражаси маълум қилинди - UzNews.uz\n15 января, 09:29 745 0\nМиллий валютанинг қадрсизланиш даражасига пандемия таъсирида ташқи ва ички иқтисодий шароитларнинг ўзгариши каби омиллар таъсир кўрсатган.\nМазкур шарҳда миллий валютанинг алмашув курси динамикаси ҳақида ҳам маълумот берилди. Унга кўра, ўтган 2020 йилда миллий валютанинг 7,2 фоизга қадрсизланган.\nҚайд этилишича, миллий валютанинг алмашув курси динамикаси валюта бозоридаги талаб ва таклифнинг жорий нисбатидан келиб чиқиб, ички ва ташқи омиллар таъсирида шаклланади.\nШундан келиб чиқиб Марказий банкнинг маълум қилишича, жорий йилнинг биринчи ярмида пандемия таъсирида ташқи ва ички иқтисодий шароитларнинг ўзгариши, асосий савдо ҳамкор давлатлар валюталарининг кескин девальвацияси натижасида девальвацион кутилмаларнинг ўсиши, шунингдек, ички валюта бозорида чет эл валютасига бўлган талабнинг ўсиши каби омиллар таъсирида миллий валюта 7,2 фоизга қадрсизланган.\nФақатгина йилнинг иккинчи ярмига келиб сўмнинг алмашув курсида нисбатан барқарор динамика кузатилиб, 2,7 фоизга қадрсизланган.\n“Умуман олганда, 2020 йил давомида миллий валютанинг АҚШ долларига нисбатан алмашув курси йил бошига нисбатан (9501 сўм/долл.дан 10461 сўм/долл.гача) 10,1 фоизга қадрсизланди.\nЎз навбатида, жорий йилда миллий валютанинг алмашув курси ички валюта бозорида вужудга келадиган талаб ва таклиф асосида узоқ муддатли фундаментал тренд доирасида шаклланиши прогноз қилинмоқда”, дейилади МБ қисқача шарҳида.


Авитаминознинг олдини олиш учун организмни кузга қандай тайёрлаш керак? - Daryo\n20:54, 12.08.2020 19845\nТурли касалликлар ва мавсумга хос авитаминоз, яъни организмда витамин етишмаслиги кузатиладиган куз фасли ҳам эшик қоқиб турган бир вақтда саломатлик билан боғлиқ муаммоларнинг олдини олиш керак. Инсон организми ва соғлиғи учун муҳим роль ўйнайдиган витаминларнинг етишмаслиги турли хасталикларга сабаб бўлади. Унинг олдини олиш учун эса мутахассис кўрсатмаларига амал қилиш зарур ҳисобланади. Harper’s Bazaar нашри ёздан кейин тана ва руҳият тетиклигини сақлаш учун нималарга амал қилиш кераклиги ҳақида шифокор-терапевт Екатерина Серебрякова тавсиялари билан бўлишди.\nАллергологга мурожаат қилинг\nКунлар исиши билан аллергик касаллик кузатиладиган инсонлар куз фаслининг илк ойида ҳаво ҳарорати юқори, табиатга хос аллергенлар мўл бўлиши, гул ва ўсимликлар очилиб чангланишда, истеъмолидан кейин қичиш ва қизаришлар кузатиладиган мевалар пишишда чаққанидан кейин аллергик реакция келтириб чиқариши мумкин бўлган ҳашаротлар фаол эканини инобатга олиши лозим. Бундан ташқари ҳавода аллергик реакцияни қўзғатадиган моғор замбуруғи бўлишини ҳам унутмаслик керак. Агар ушбу фаслда сизда аллергияга хос аломатлар, белгилар кузатиладиган бўлса, уларга бефарқ бўлиш, ўзини ўзи даволаш билан чекланиш тавсия қилинмайди. Чунки ЎРВИ (ўткир респиратор вирусли инфекция) билан аллергиянинг симптомлари бир-бирига ўхшаб кетади ва аниқ ташхисни билмаган одам янглишиб нотўғри даво қўллаши ва бу салбий оқибатларга олиб келиши мумкин. Шу боис ҳам аллергологга мурожаат қилинг ва кўрсатмаларга асосан даволаш чораларини олиб боринг.\nКасалликларга қарши эмланиш керак ёки керакмаслиги ҳақида турли баҳсли қарашлар мавжуд бўлишига қарамай, агар сиз эмлашга нисбатан ижобий муносабатда бўлсангиз, шифокорлар ушбу муолажани неча ёш бўлишингиздан қатъи назар, кузда амалга оширишни тавсия қилади. Айниқса, қиш келиши билан пневмокок инфекция ва грипп касалликлари кўп учраши, уларга қарши эмлангандан кейин организмда патоген (касаллик қўзғатувчиси)га қарши иммунитет ҳосил бўлиши учун вақт кераклиги боис ҳам ушбу фаслда эмланиш мақсадга мувофиқ.\nПсихотерапевт қабулига ёзилинг\nКуз келиши билан кунларнинг қисқариши инсон кайфияти ва организмига таъсир этмай қолмайди. Босим, ҳаво ҳарорати ҳамда иқлимдаги ўзгаришлар руҳий тушкунликка олиб келиши, биологик ритм ва гормонал ўзгаришлар кузатилиши мумкин. Кунлар совиши билан кайфиятингиз ҳамда ўзингизни ҳис қилишингиз ёмонлаша бошлаши кузатилса, психотерапевт қабулига ёзилинг.\nНевролог тавсияларига амал қилинг\nҲаво ҳароратининг кескин ўзгариши билан юрак-қон томир касалликларидан азият чекадиганларда бош оғриғи, ҳолсизлик, сурункали чарчоқ ва қон босими билан боғлиқ муаммолар кузатилиши мумкин. Шу каби симптомлар сизда кузатиладиган бўлса, аниқ ташхис ва индивидуал даво учун неврологга мурожаат қилинг. Уқалаш, спорт билан шуғулланиш ва дори воситаларини қабул қилиш мавсумга хос соғлиқ билан боғлиқ муаммоларни бартараф қилиши мумкин.\nҚайси шифокорга биринчи борган маъқул?\nАгар сиз шифокорлардан қай бирига биринчи бўлиб мурожаат қилиш ҳақида бош қотираётган бўлсангиз, яхшиси терапевтга учранг. Умумий текширувлар ўтказилганидан кейин терапевтнинг ўзи қайси шифокор қабулига ёзилиш кераклигини ма’лум қилади. Асосийси, ўзбошимча ташхис қўйиш ва билиб-билмас даволанишдан қочинг. Соғлиғингизга бефарқ бўлманг.\n23:54 Бугун 5402\n23:34 Бугун 2365\n23:28 Бугун 2065\n23:15 Бугун 2546\n07:11, 17.09.2021 89285\n09:52, 17.09.2021 65386\n20:16, 17.09.2021 61397\n09:14 Бугун 59948


Audi Франкфуртга Tesla Model X рақобатчисини олиб келди\n12:25 / 15.09.2015\nAudi компанияси Франкфуртдаги моторшоу очилишидан бир неча соат олдин e-tron quattro номли электрик кроссовер тақдимотини ўтказди. У Q6 моделининг прототипи бўлиб, у эса, ўз навбатида, Tesla Model X’нинг рақобатчиси ҳисобланади.\nБеш эшикли янги кроссовер габарит узунлиги 4.88 м ни, кенгалиги 1.93 м ни, баландлиги 1.54 м ни ташкил қилади. Аэродинамик қаршилик коэффициенти 0.25ни ташкил қилади, бу, компания вакилларининг фикрича, йўлтанламаслар сегментидаги энг яхши натижалардан биридир.\nКонцепт-кар 3 электромотор билан таъминланган. Уларнинг умумий қуввати 435 от кучига тенгдир. Шу билан бирга, кескин тезлашиш жараёнида бу кўрсаткич қисқа муддатга 503 от кучигача кўтарилиши мумкин.\n95 кВт/соат ҳажмга эга батареялар кроссоверга бир қувватлантиришда 500 км йўл босиш имконини беради. Қувватлантириш эса 50 дақиқа вақт олади. Бундан ташқари, машина томига қуёш панеллари ўрнатилган.


Оғзаки таржима\nСинхрон таржима — бу синхрон таржима учун махсус жиҳозларни қўллаган ҳолда амалга ошириладиган оғзаки таржиманинг энг мураккаб турларидан бири. Махсус жиҳозлардан фойдаланиш ҳисобига таржимон маърузачи нутқи билан бир вақтда таржима қилади, шунинг учун таржимага вақт талаб этилмайди, ва маърузачи нутқини тўхтатишга мажбур бўлмайди. Оғзаки нутқ ва унинг таржимасини бир вақтда қабул қилиш, синхрон таржиманинг асосий хусусияти ҳисобланади (манба – Wikipedia).\nМамлакатимизда мазкур ҳизмат таржима билан шуғулланувчи компаниялар томонидан камдан-кам тақдим этилади. Синхрон таржимон иши ўта мураккаб, шунинг учун унинг меҳнат ҳақи ҳам, кетма-кет таржима билан шуғулланувчи таржимоннинг меҳнат ҳақидан анча юқори, чунки бу вазиятда нафақат таржимон меҳнатига, шу билан бирга махсус жиҳозлар ижарасига ҳам ҳақ тўланади.\nКетма-кет таржима – оғзаки таржиманинг бир тури, унда маърузачи нутқида вақти-вақти билан танаффус қилиб, айтиб ўтилганларни таржима қилиш имкониятини беради. Одатда бу тўхталишлар узоқ давом этмайди, чунки касбий таржимон нутқ вақтида таржима матнини шакллаб бўлади ва танаффус пайтида уни сўзлаб беради. Кетма-кет таржима махсус ва жиддий ўқув ва тайёргарликни талаб этади.\nОғзаки кетма-кет таржима одатда иштирокчилари кўп бўлмаган тадбирлар ўтказилганда қўлланади. Таржиманинг ушбу тури у ердан бу ерга кўчиш билан боғлиқ коммуникацияларда катта самара беради, масалан, саноат объектларида ишда, экскурсиялар билан бирга ўтадиган музокараларда ва ҳоказо. (манба – Wikipedia).\nСиз қуйидаги тадбирларда кетма-кет таржима қилиш учун мутахассисимизни таклиф этишингиз мумкин:\nИштирокчилари кўп бўлмаган семинар, учрашув, юмалоқ столлар\nФуршет, байрам тадбирлари\nХорижий мутахассис иштироки билан жиҳозларни монтаж қилиш ва созлаш\nХорижий меҳмонлар учун экскурсиялар ўтказиш, делегацияларни кузатиш\nСуд мажлислари, хорижий фуароларни сўро қилиш, хорижий фуқаролар иштироки билан ҳар қандай нотариал ҳаракатлар\nШунингдек, бизнинг мутахассисларимиз мижоз буюртмасига кўра, бошқа шаҳар ва мамлакатларга ҳам чиқишлари мумкин


Видео: Калифорния қирғоғидаги бандаргоҳга кит адашиб кириб қолди\n19:10 / 22.05.2017\nКалифорниянинг Вентура шаҳридаги бандаргоҳга 12 метрли букри кит кириб қолди ва океанга қайтиб чиқиш йўлини топа олмади. Кўнгиллилар ва соҳилни қўриқлаш хизмати ходимлари ҳайвонни деярли бутун кеча давомида қутқаришга уринишган, деб хабар бермоқда KABC-TV.\nМаълум бўлишича, соҳилни қўриқлаш хизмати патрули китни 20 май куни, соат кундузги учларда пайқаб қолган. Ҳайвон боғлаб қўйилган қайиқлар ёнида сузиб юрган. Бундан ташқари, кит докларда турган кемалардан бирига бориб урилган.\n«Бу жуда ғайритабиий ҳолат эди. Биз муаммога дуч келган ҳайвонга рўпара келдик, аммо унга ёрдам бериш имконига эга эмасдик», - дея маълум қилди шаҳар порти эгаси Жон Ҳиггинс.\nСоҳилни қўриқлаш хизмати ходимлари ва кўнгиллилар бир неча соат давомида китни океанга қайтиб чиқариш борасида тинимсиз ҳаракат қилишди. Улар махсус ёзиб олинган товушлардан ҳам фойдаланишди. Натижа тактика иш берди, 21 май куни эрталаб кит бандаргоҳдан чиқиш йўлини топди.


Spiritual Gifts Uz\nРуҳий инъомлар нима?\nРуҳий инъом ҳар бир имонлига берилган ғайритабиий қобилият, ноёб фазилат ва кўникмани билдиради.\nУмумий манфаат учун Муқаддас Руҳ ҳар кимда ўзига хос равишда намоён бўлади.\nМуқаддас Руҳ ҳар бир масиҳийда турли инъомлар орқали намоён бўлади, биз бу инъомларга лойиқ эмасмиз ва ўз кучимиз билан уларга етиша олмаймиз.\nИнъомларни биз қаердан оламиз?\n1Коринфликлар 12:8 Бир одамга Руҳ орқали….қобилияти берилади….\n1Коринфликлар 12:11 Буларнинг ҳаммасини (яъни олдинги оятларда тилга олинган барча инъомларни) Муқаддас Руҳ бажо қилади. Ҳар бир инсонга Руҳнинг Ўзи лойиқ кўрган инъомни ато қилади.\nИнъомларни бизган Худо беради. Худо ўз донолиги билан барча инъомларни жамоатидаги имонлиларга бўлиб беради.\nРуҳий инъомлар нима учун керак?\n1Коринфликлар 12:7 Умумий манфаат/фойда учун…..\nРуҳий инъомлар жамоатни бунёд этиш мақсадида берилган. Агар биз Худо берган инъомларни ишлатмасак Худога нисбатан ҳурматсизлик қилган бўламиз.\n“Руҳий инъомларсиз жамоат бу дунёда яшай олмайди, инъомларсиз имонлилар бир–бирларига ва атрофларидаги имонсиз одамларга Худо истаган даражада хизмат қила олмайдилар, Масиҳга улуғворлик келтира олмайдилар. Руҳий инъомлар келажак дунёнинг кучидир, улар орқали Масиҳнинг қудрати намоён бўлиб, Осмон Шоҳлиги бунёд этилади ва мустаҳкамланади.”\nРимликлар 12:4 Ахир, танамиз бир бўлса–да, танамиз аъзолари кўп, танамиз аъзоларининг вазифаси ҳам бир хил эмас.\nИсо Масиҳга имон келтирган ҳар бир одам Масиҳ танасида маълум бир вазифани бажаради. Агар биз Исо Масиҳга бағишланганмиз, деб айтсаг–у, аммо хизмат қилмасак, бизни “Масиҳнинг издоши” деб бўладими? Ўзимизни алдамайлик, Масиҳнинг чин издошлари Унга хизмат қиладилар.\nРимликлар 12:3 …Худо ҳар бир кишига қанча имон берган бўлса, шунга кўра, фикр қилиб, ақли расо одамлар бўлайлик.\n“Худо ҳамма одамга турли ўлчовда имон беради. Бу ерда нажот берадиган имон назарда тутилмаган, зеро, бундай имон ҳаммага бир хил қилиб берилади. Мазкур оятда руҳий инъомингизни ишга солиш учун зарур бўлган имон ҳақида сўз юритилган, бошқача қилиб айтганда, руҳий инъомингизни ишга солиш учун зарур бўлган руҳий имкон даражаси назарда тутилган.”\nКелинглар, қуйидаги гапни ўзимизга шиор қилиб олайлик: ҲАР БИР ИНЪОМНИ ИШГА СОЛАЙЛИК! ҲАР БИР ИНЪОМНИ ИШГА СОЛАЙЛИК! Ҳар бир инъом бизга Худо томонидан берилган бўлиб, жамоатни барпо этиш учун мўлжалланган. УНИ ИШГА СОЛИНГ! Йўқ бўлиб кетишига йўл қўйманг. Худо сизга берган марҳаматнинг қадрига етинг, унга беэътибор бўлманг.\n2 Коринфликлар 12:12 Орангизда бўлганимда ҳар хил қийинчиликларга бардош берганим, мўъжизалару аломатлар, қудратли ишлар қилганим ҳақиқий ҳаворий эканлигимдан далолат беради.\nҲаворийларга Худо томонидан мўъжизалару аломатлар кўрсатиш қудрати берилган эди, бу – уларнинг ҳақиқий ҳаворий эканини тасдиқлайдиган далил бўлиб, жамоатларни барпо қилишга хизмат қиларди. Ўша даврда Янги Аҳд бўлмагани сабабли бу аломатлар орқали одамлар ҳаворийларнинг гапларига ишонишарди ва Худодан юборилганига амин бўлишарди.\nЭнди эътиборимизни қуйидаги оятларга қаратайлик:\n1 Бутрус 4:10–11 Худо сизларга берган инъомлар билан бир–бирингизга хизмат қилинглар. Худонинг бу бой эҳсонларидан оқилона фойдаланинглар. 11 Ваъзхонмисиз? Шундай ваъз қилингки, гўё сиз орқали Худонинг Ўзи гапиргандай бўлсин. Хизматчимисиз? Худонинг берган кучига мувофиқ хизмат қилинг. Токи Исо Масиҳ орқали Худо ҳар бир ишингизда ва ҳар бир сўзингизда улуғлансин. Қудратли Худога абадулабад шон–шарафлар бўлсин. Омин.\nБутрус инъомларни икки тоифага ажратади: ҳаракатда бажариладиган ва сўз билан ифодаланадиган. Келинглар, инъомларни ўша тоифаларга кўра кўриб чиқайлик.\nРимликлар 12:6-8 Бизга берилган иноят бўйича ҳар биримизнинг ҳар хил инъомларимиз бор. Агар бирортасида Худонинг сўзини бошқаларга етказиш инъоми бўлса, у эътиқодимизга мувофиқ равишда гапирсин. 7 Агар бирорта одамга хизмат қилиш инъоми берилган бўлса, у хизмат қилсин, агар бирортасига муаллимлик инъоми берилган бўлса, у таълим берсин. 8 Агар инсонга далда бериш инъоми берилган бўлса, у далда берсин, беғараз ёрдам берадиган бўлса, сахийлик билан берсин. Етакчилик қиладиган одам қунт билан етакчилик қилсин, меҳр–шафқат кўрсатадиган одам хурсандчилик билан иш тутсин.\nҲаракат орқали бажариладиган инъомлар\nХизмат қилмоқ: хизмат деганда одатда меҳмонларни кутиш, уларга озуқа бериш ва ёрдам кўрсатиш назарда тутилади. Марта хизмат қилиш инъомидан завқ оларди. Бу инъомни амалда қўллашнинг йўллари турличадир, атрофимизда қанча муҳтожлик бўлса, уларни қондириш йўллари ҳам шунчадир.\nИш юритмоқ, етакчилик қилмоқ, бошқармоқ: бу инъом бир гуруҳ имонлилардан команда тузиб, уларни бир мақсад сари йўналтириб, хизмат қилишни билдиради. Нахимиё Қуддус деворлари бузилиб ётганидан хабардор бўлгач, дарҳол ишга киришган эди. У деворнинг турли қисмларини таъмирлашни турли одамларга топширди, ўзи эса уларга далда берди, ишини назорат қилиб турди, шу йўсин бу улкан ишнинг уддасидан чиқди. Бир одам қила олмаган ишни команда биргаликда амалга ошира олади.\nСахийлик: Сўзма–сўз маъноси — “мўл қилиб бериш”, бунга нафақат муҳтожларга бериладиган пул, балки ҳар қандай моддий ёрдам киради. Биз камбағаллигимизни рўкач қилиб, бу инъомга эътибор бермаслигимиз мумкин, бироқ Муқаддас Китобда, бу инъом фақат бойларга тааллуқли, деб ёзилмаган:\n2 Коринфликлар 8:1–2 Энди биродарлар, Худонинг Македониядаги жаматларга кўрсатган инояти ҳақида сизларга айтмоқчимиз. 2 Улар оғир кулфатларга йўлиқиб, синалган бўлсалар–да, жўшқин бир севинчга тўлиб–тошдилар, ўта камбағал бўлсалар–да, юраклари сахийликка бой эканлигини кўрсатдилар.\nЮқоридаги оятларда камбағал одамларнинг ўта сахийлиги мисол қилиб келтирилган.\nМеҳр–шафқат: қийин аҳволда қолган одамларга, яъни қашшоқ, жамиятдан ҳайдалган, нашаванд, ичкиликбозликка берилган, қамалган, тушкунликка тушган, махсус қарамоққа муҳтож бўлганларга хизмат қилиш демакдир. Аюб пайғамбарнинг дўстлари келиб, унинг ёнида етти кун давомида оғиз очмай ўтирганларида меҳр–шафқатини намоён қилган эдилар. Шу орқали улар ўз ҳамдардлигини изҳор этиб, оғир кунда Аюбни ташлаб қўймаслигини кўрсатган эдилар. Афсуски, улар гапира бошлаганларида, айтган сўзлари билан Аюбга шафқатсизлигини ошкор қилдилар.\nСўз билан ифодаланадиган инъомлар\nВаъз қилмоқ: Сўзлар ёрдамида биз одамларга мурожаат этиб, “Худонинг Каломини мазкур вазиятга қўллаймиз”. Ваъзнинг асосий мақсади “тингловчиларга далда бериш, уларни огоҳлантириш ва юпатиш”, шунингдек “жамиятда Худонинг сўзини эълон қилишдир”. Бу инъом нафақат олий маълумотли одамларга, балки саводсизларга ҳам берилади. Эсингизда бўлса, Бутрус Ҳаворийлар 2–бобида кучли бир ваъз айтиб, илк жамоатга асос солган эди.\nМуаллимлик инъоми: бу ерда кўпроқ Муқаддас Китоб ҳақиқатини расмий тарзда, систематик машғулотлар орқали ўргатиш назарда тутилган. Муаллимлар анализ қилиш, доимийлик ва ўгит бериш қобилиятига эгадирлар. Павлус бир неча йил давомида Эфес жамоатида хизмат қилганида айнан шу қобилиятини ишга солган ҳолда таълим берарди.\nДалда бериш: одамлар ҳақиқатга бўйсунишлари ва Худонинг иродасига мувофиқ иш тутишлари учун уларга далда бериш демакдир. Бу инъомга дадиллик бахшийда этиш, маслаҳат бериш, юпатиш кабилар ҳам киради. Павлус имонга келганда Барнабо айнан шу инъомини ишга солган эди.\n#1 Руҳий инъомларни табиий қобилиятлар билан адаштирманг. Баъзи одамларда қўшиқ айтиш ёки чуқур мулоҳаза қилиш каби туғма иқтидорлари бор. Бундай туғма иқтидорлар учун Худони улуғлашимиз зарур, бироқ булар руҳий инъомлар эмас.\n#2 Янги Аҳддаги руҳий инъомлар рўйхатлари билан танишиб чиқинг. Улар бир–биридан фарқ қилади:\n1Коринфликлар 12:4-11, 28-31;\nБиз инъомларнинг ўзгармас рўйхати ёки уларнинг муайян сонини назарда тутганимиз йўқ.\n#3 Сизда бир нечта инъомнинг уйғун бир шакли мавжуд бўлиши мумкин.\n#4 Руҳий инъомлар бизга жамоатни мустаҳкам қилиш мақсадида берилган. Худо инъомларни уйдаги шкафимизда сақлашимиз учун бермаган. Қуйидагилар ҳақида мулоҳаза қилиб кўринг: агар сиз бугун жамоатга бормаган бўлсангиз, демак, кимдир инъомингиздан бебаҳра қолди! Оқибатда, жамоат ожизроқ бўлиб қолди.\n“Жамоат автобус эмас, автобусни битта одам ҳайдайди, қолганлари эса ўтиради. Жамоат чумолилар уяси кабидир, у ерда ҳамма тиним билмай меҳнат қилади.”\n#5 1Коринфликлар 12–бобини диққат билан ўқиб чиқинг. Павлус руҳий инъомлар ҳақида сўз юритгандан кейин, дарҳол тана ва аъзоларининг бир–бирига чамбарчас боғлиқлиги мавзусига ўтади. Нега? Чунки танамизнинг ҳар бир аъзоси муҳим ўрин тутгани каби, жамоатнинг ҳам ҳар бир аъзоси муҳимдир, ҳар бир имонли ўз инъомларини барчанинг манфаати учун ишлатмоғи даркор. Аҳамиятсиз имонлининг ўзи йўқ. Ҳар бири ўз вазифасини бажармоғи шарт.\n#6 Агар имонли киши ялқов бўлиб қолган бўлса, ўз инъомини ишлатишга лоқайдлик қилса, у Римликларга мактубининг дастлабки 11та бобини ўқиб чиқсин. Ўша бобларда Исонинг биз учун тўлаган тўлови ҳақида ёзилган. Худога бўлган миннатдорчилигимиз сифатида биз ўзимизни тўлиқ Унга бағишлашимиз ва Худо биз учун тайин этган ҳаётда, руҳий инъомларимизни ишлатган ҳолда яшашимиз даркор.\n#7 Ҳеч бир инсонда ҳамма инъомларнинг йиғиндиси йўқ. Шу сабабдан, биз бир–биримизга муҳтожмиз. Эҳтиёт бўлинг, ҳеч кимга паст назар билан қараманг. Зеро, аҳамиятсиз инъомнинг ўзи йўқдир.\n……. Эсингизда тутинг: менинг бу соҳада инъомим йўқ, дея хизматдан қочманг. Ҳаммада ҳам сахийлик инъоми йўқ, аммо ҳар бир масиҳий эҳсон бериши шарт. Ҳаммада ҳам муаллимлик инъоми йўқ, бироқ ҳар бир ота–она ўз фарзандига таълим ва тарбия бермоғи шарт. Ҳаммада ҳам меҳр–шафқат инъоми йўқ, аммо биров шикастланиб, ёрдамимизга муҳтож бўлса, унга ёрдам қўлини чўзишимиз шарт. Ҳаммада ҳам хизмат инъоми йўқ, аммо ҳар бир масиҳий ҳар куни хизмат қилиши шарт. Шунчаки инъомимиз бор соҳада биз порлаймиз, ишимизни устакорлик билан бажарамиз.\n#8 Инъомлар бири–биридан фарқ қилади.\n1Коринфликлар 12:4 Руҳ берадиган инъомлар ҳар хилдир, аммо Руҳ бирдир. 5 Хизмат қилиш йўллари ҳар хилдир, Раббимиз Исо эса бирдир. 6 Тўғри, хизматлар ҳар хилдир, лекин ҳар бир инсонга бу хизматларни бажариш қобилиятини бераётган Худо бирдир.\nБиз ҳаммамиз Худо олдида бирмиз, бироқ турли йўллар билан Худога хизмат қиламиз. Баъзи инъомлар бошқалардан кўра, кўпроқ кўзга ташланади. Гарчи ваъзхонни ҳамма эшитса ҳам, хизматчи эса эътибордан четда қолса ҳам, иккови ҳам бирдай муҳимдир.\n#9 Агар биродар жамоатда хизмат қилишни истамаса, у ўз инъомини ривожлантирмайди…оқибатда жамоат кўп нарсадан маҳрум бўлади.\n#10 Инъомингизни қандай аниқлашингиз мумкин?\n1)Бу ҳақда ибодат қилинг, ишончингиз комил бўлсин, Худо албатта бу ибодатингизга жавоб беради. Худо сизга инъом бера туриб, уни кашф қилишингиз учун ҳеч қачон йўлни тўсмайди.\n2)Римликларга 12:1,2 Римликларга 12:3–8дан олдин келган. Бунинг мақсади нима? Қачонки мен 12–бобнинг 1 ва 2–оятларини бажарсам, Худо менга 3–8 оятларда ёзилгандай, қандай хизмат қилишим кераклигини Ўзи кўрсатади.\nАгар биз ҳаётимизни тўлиқ Раббимизга бағишламасак, биз ҳеч қачон инъомларимизни тўлақонли равишда ривожлантира олмаймиз. Бошқача қилиб айтганда, инъомлар ҳақидаги оятларни ўқир эканмиз, доим “Муқаддас Руҳ”га дуч келаверамиз, чунки руҳий инъомлар Муқаддас Руҳдан мустасно эмас. Шу сабабдан биз Муқаддас Руҳ билан уйғунликда бўлишимиз даркор, яъни барча гуноҳларимиздан тавба қилишимиз ва тўлиқ Унга бағишланишимиз шарт. Шундагина ўз инъомларимизни кўра биламиз ва уларни ишлата оламиз.\nАгар биз руҳий инъомларимиздан шу пайтгача фойдаланмаган бўлсак, демак, ҳаётимизни тўлиқ Худога бағишламаганмиз.\nБаъзан биз билган ҳолда қуйидаги ҳақиқатни назардан четда қолдирамиз:\nСамарали хизмат Худо билан бўлган яқин муносабатдан келиб чиқади. Бунга бўлган эътиборсизлигимиз ўзимизни хавф остига қўйиб, бошқаларни баракатдан маҳрум қилади.\n3)Забур 36:4–оятнинг мавзуси ниҳоятда ўринлидир: Эгамизни Ўзингнинг шодлигинг деб бил, Кўнглингдаги орзуларингга У етказади.\nҚачонки биз Эгамиздан завқлансак, Унинг олдида гуноҳларимиздан тавба қилсак, Каломни ўқисак, Худони биринчи ўринга қўйиб, Унга бўйсунсак, шунда кўнглимиз орзулари ҳам Унинг иродасига мувофиқ бўлади. Хизмат қилишга иштиёқингиз борми? Кимгадир баракат бермоқчимисиз? Муаллимлик қилмоқчимисиз? Бу орзуларни кўнглингизга Худонинг Ўзи солгани аниқ.\n4)Жамоатда хизмат қилишга очиқ бўлинг. Баъзи нарсаларни яхши бажара олмассиз, бошқларини усталик билан бажарарсиз. Баъзи хизмаларда тажрибангизни оширишга тўғри келар.\n5)Бошқаларнинг фикрига эътиборли бўлинг. Агар ҳамма сизга: “Болаларга дарс бериш унчалик қўлингдан келмас экан”, деб айтишса, балки улар ҳақдирлар. Қайси хизматда сизни мақташса, ўша сизнинг инъомингиз бўлиши мумкин.\n6) Жамоатда сизга қайси хизматни ишониб топширишади? Атрофдагилардан қандай мақтовларни эшитасиз?\nИнъомингизни аниқлаш, сиз ўйлагандай, қийин ва мураккаб эмас. Худо сизга инъомни жамоатни мустаҳкамлаш учун, барчанинг манфаати учун бергани боис, инъомингизни аниқлашда Унинг Ўзи сизга ёрдам беради, чунки Худо инъомингизни ишлатишингизни ва уни ривожлантиришингизни жуда хоҳлайди.\n#11 Бирон соҳада инъомингиз бор бўлса, бу дегани уни уддабуронлик билан, ҳеч қийналмай ишлата оласиз дегани эмас. Муаллим дарсга яхшилаб тайёрланиши керак. Бошқарувчи батафсил режа тузиши керак. Далда берувчи маълум мавзуда Каломга асослана олиши учун оятларни ёд олиши шарт. Хизмат қилувчи қайси йўл билан унумли хизмат қила олишини ўйлаб, режа тузиши шарт. Беғараз ёрдам берувчи мавжуд бўлган муҳтожликни аниқлаши ва айнан нима бериш кераклигини қарор қилиши зарур. Хуллас, ҳар қандай инъомни ишлатишда меҳнат талаб этилади.\n#12 Инъомингизни ишлатлар экансиз, вақт ўтиши билан анча тажриба орттириб оласиз. Кўпроқ Муқаддас Китобни ўқинг, ибодат қилинг, сизникидай инъоми бор имонлилар билан маслаҳатлашинг, қилган ишингизни баҳоланг, шунда самаралироқ хизмат қилиш йўлларини топасиз.\n#13 Ёш имонлиларга ёрдам беришнинг энг самарали йўллардан бири бу — қилган хизматларини қадлашингиз ва инъомларини ишлатганларида уларга миннатдорчилигингизни билдиришингиз. Мисол учун: “Раҳмат бугунги берган дарсинг учун. Ҳаммасини жуда тушунарли қилиб етказдинг!” “Оиламизга берган сўзинг ҳаммамиз учун катта далда бўлди” ва ҳоказо. Бу каби самимий миннатдорчилик уларга инъомларини кашф этишларига ёрдам беради ва уларни ривожлантиришга яхши туртки бўлади.\n#14 Биродарларингиз ва опа–сингилларингиз ўзларида мавжуд бўлган инъомларини янада ривожлантиришлари учун уларга севги ва мулойимлик билан насиҳатлар қилинг. Мисол учун: дўстларим менга шошилмай, сўзларни яхши талаффуз қилиб гапиришимни маслаҳат беришди; ўқишим керак бўлган китобларни айтишди; маҳоратимни оширишим учун курсларга ёзилишни тавсия этишди; муаммоларимни ичимда сақламай, улар ҳақида ўртоқлашишни айтишди — буларнинг ҳаммаси керакли ва фойдалидир. Шахсан ўзим етук масиҳийлар берган бундай фойдали насиҳатлардан кўп манфаат кўрдим.\n#15 Римликларга ёзилган мактубга яна бир бор қайтайлик.\nБизга берилган иноят бўйича ҳар биримизнинг ҳар хил инъомларимиз бор. Агар бирортасида Худонинг сўзини бошқаларга етказиш инъоми бўлса, у эътиқодимизга мувофиқ равишда гапирсин. 7 Агар бирорта одамга хизмат қилиш инъоми берилган бўлса, у хизмат қилсин, агар бирортасига муаллимлик инъоми берилган бўлса, у таълим берсин. 8 Агар инсонга далда бериш инъоми берилган бўлса, у далда берсин, беғараз ёрдам берадиган бўлса, сахийлик билан берсин. Етакчилик қиладиган одам қунт билан етакчилик қилсин, меҳр–шафқат кўрсатадиган одам хурсандчилик билан иш тутсин.\nБир–иккита сўз билан хулоса қилиб айтадиган бўлсак: инъомингизни аъло даражада ишлатинг. Зеро, инъомингизга бўлган бефарқлик жамоатингизни баракатдан маҳрум қилади. Шу боис қўлингиздан келганча ҳаракат қилинг! Инъомингиз қанотларида парвоз этинг!


Кўйлагига «Мени ўп» деб ёзиб олган қизларни кўрганмисиз?! | Бир пиёла чой\n← Даҳшат! Яманда янги турмуш қурган 8 ёшли қиз эртаси куни 40 ёшли эрининг қўлида жон берди…\nЖанубий Корея президенти мамлакатни фолбин дугонаси билан бошқаргани маълум бўлди?! →\nКўйлагига «Мени ўп» деб ёзиб олган қизларни кўрганмисиз?!\nБугун харид қиламан деган киши учун бозорда истаган нарса муҳайё. Харидор талаби — бозор талаби. А, лаббай. Тадбиркорнинг бозорда ўз ўрнига эга бўлиши ва уни қанчалар мустаҳкамлай олиши бевосита сифатли маҳсулот савдосига боғлиқ. Аммо…\nБозор «қучоғи»ни тўлдириб турган айрим маҳсулотларни, аниқроғи, кийим-кечакларни кузата туриб, “бизнинг талабларимиз қачон шу қадар «ошиб» кетди?” деган ўйга борасиз. Гап шундаки, пойтахтимизнинг гавжум бозор расталарида осиғлиқ турган кийимлар (кўпинча, аёллар ва қизлар кўйлаги!)даги ёзувларни ўқиб ҳушингиз бошингиздан учади.\nКамина ҳам бозор кезиб шундай ҳолатларга гувоҳ бўлдим. Расталарни бирин-кетин оралаб кўз тушганлари таассуфки қуйидагилар бўлди:\n“Huge me” (Мени қуч), “Kiss me” (Мени ўп), “Love me” (Мени сев),“Give hot love to me” (Менга қайноқ муҳаббат бер),“My heart belong to you”(Юрагим сенга тегишли), “Howsweet of you” (Сен қанчалар ширинсан), “You already know I love you” (Сени севишимни аллақачон биласан), “Think of your own my ideas” (Мен ҳақимда ўйла), «SICK» (Касал), “Ilove New York” (Мен Нью-Йоркни севаман), “Let’s meet in our dreams tonight” (Кел, орзуларимиз оқшомида учрашамиз)…\nБуларку, майли, ҳар қанча уятли ёки ўзга юртга меҳр ифодаланган бегона сўзлар бўлмасин, имлоси тўғри. Аллақандай хусусий фирмаларда тайёрланган либослардаги хато ёзувларни кўрганда эса, ҳам куясан, ҳам куласан.\n“Newyofk” (аслида “New York”), “Londot” (“London”), “Tokyo” (“Tokio”); “Dont talk me” (Don’ttalk me”), “Im every woman”…\nҲатто айрим енгил усткийимлар ижтимоий ҳаётга муносабат сифатида акс этади: “Yourmy friend likes my instagram» (Дўстим бўлсанг, инстаграмда лайк бос), “I’m Lama” (Мен Ламаман) каби.\nБу каби «дил изҳорлари»ни ўқиб фикринг тариқдек сочилиб кетади. Ушбу кийимларни харид қилиш учун сотувчи билан тинмай нарх талашаётган қизлар хаёлимдажонланадию, ёқамни ушлайман. Қизиқ, улар бу ёзувларнинг моҳиятини тушуниб олишмоқдами ёки…\nҚизлар бундай либосларни «замонавийлик» дея тушунса керакда. Аммо «Мени қуч», «Мени ўп» сингари жумлаларнинг эгнида порлаб туришига қайси юз биланчидашаётган экан. Ёки дугоналаримизнинг дидлари шунчалик пастми?\nЎзбек қизлари ҳақида гап борса, ибо, ҳаё, иффат сингари тушунчалар нақ уларнинг эгизагидек жаранг топган. Аммо юқоридаги сингари ёзувлар туширилган кийимларни кийиб, кўча-кўйда бемалол юрган қизлар кўрган кўзни ийманишга мажбур этаётганини ўзлари билармикан? Ҳатто, олий таълим муассасаларида бундай либослар биланкурсдошлари орасида “ишваланиб” юрган, ўз устозига шундай ёзувли кийимда рўпара бўлаётган талаба-қизлар борки, энди буниси жиддий масала.\nБу каби «безак» берилган кийимларни фақат қизларда эмас, йигитларда ҳам учратамиз.Футболкалардаги суратларнинг аксари зўравонликни тарғиб қилади. Масалан, уруш майдонидан чиқиб келаётган аскар сурати, қон, олов, қуроллар, жангари филм қаҳрамонлари; татуировка, қарталар сурати ва ҳатто алкогол ичиб, қулоқчин тутиб олган гўдак(!) сурати туширилган футболкалар, яна йиртқич (бўри, шер)ларнингваҳшиёна қиёфалари акс этган либослар…\nАчинарлиси, ушбу кийим-кечакларнинг аксари хориж маҳсулоти эмас, айнан ўзимизда ишлаб чиқарилмоқда! Тадбиркорлардан бири болалар кийимларида “Маша ва айиқ”, «Ўргимчак одам»лар ўрнига миллий қаҳрамонлар сурати билан ишлаб чиқариш ҳақидаги таклифимга «Қайси қаҳрамонларни айтяпсиз: Зумрад ва Қимматними?» – деди истеҳзо билан. Тўғри, бозор қонунияти шу: талабга яраша таклиф. Ёшлар ёқтиради экан деб «оммавий маданият» ниқоби остидаги бир кўринишини ўзимиз тарғиб қилишимиз керак эмаску.\n– Миллийлигимиз акс этган футболкаларни яхши кўраман, – дейди Ўзбекистон Миллий университети талабаси Ислом Қорабоев. – Уларни нафақат юртимизга ташриф буюрган сайёҳлар, балкизиёратга келган бошқа вилоятлик юртдошларимиз ҳам харид қилишади. Аммо бундай либослар деярли кўҳна шаҳар обидалари атрофидагина сотилади. Уларнинг савдо географияси кенгайтирилса, нур устига нур бўларди.\nҚай маконда яшаётган бўлмасин, бугун илм-фан, техника ва маданият соҳаларининг ривожи ҳар битта кишига ўз таъсирини ўтказмай қолмаяпти. Натижада бутун инсониятда бирлашув, бир хиллашув жараёни кечмоқда. Шу боис бугун ўзликни англашга ҳаракат доимгиданда кучлироқ бўлиши тайин. Бу борада ҳеч бир масалани майдага йўйиб бўлмайди. Ҳақиқий туйғулар рекламага муҳтож эмаску!\nМанба ва фото: Hordiq.uz


1-04-2021, 23:25 692\nТошкент вилояти Президент Халқ қабулхоналари томонидан фуқароларнинг суд-ҳуқуқ соҳасидаги муаммоларини ҳал этиш мақсадида ташкил этилаётган оммавий қабулларнинг навбатдаги манзили бўлди.\nПрезидент Администрацияси, Олий суд, Судьялар олий кенгаши, Бош прокуратура, ички ишлар вазирлиги масъуллари, маҳаллий давлат ҳокимияти органлари раҳбарлари иштирокида Бекобод шаҳри ҳамда Бўка туманида Бекобод ва Пискент туманлари аҳолисини ҳам қамраб олган ҳолда ўтказилди.\nМазкур қабулда иштирок этган Гулнора Қурбоналиева Бекобод туманидаги “Ачамайли” МФЙда истиқомат қилади. Оила рўзғорига кўмаклашай деган онахон йил бошида ўз уйида савдо дўкони ташкил этади-ю аммо тадбиркорликни тегишли тартибда расмийлаштирмасдан туриб, фаолиятни бошлаб юборади. Бу ҳолат солиқ органлари томонидан аниқланиб, камчиликларни бартараф этиш, фаолиятни қонунийлаштириш учун 30 кун муддат берилади. Шу давр мобайнида барча ҳужжатларда рисоладагидек расмийлаштирган тадбиркор опа оммавий қабулда иштирок этиб, жаримадан озод қилишни сўради. Мурожаатни кўриб чиққан Бекобод тумани суди онахоннинг оилавий шароити, энди фаолият бошлагани, хатосини тушуниб, камчиликларни белгиланган муддатда бартараф этгани боис уни жарима тўлашдан озод қилиш тўғрисида қарор чиқарди.\nБиз истаймизми-йўқми ҳаётда турли-туман ҳолатлар, хурсандчилик ҳам, кўнгилсизлик ҳам бирдек учрайди. Умр йўлидаги шундай нотекисликлар, мураккабликлар инсон зоти бошидаги бор савдо аслида. Бундай савдога дуч келган Бекобод шаҳрилик Йўлдошевлар оиласининг фуқаролик ишига доир ҳал бўлмай келаётган муаммосига ниҳоят мазкур оммавий қабулда нуқта қўйилди. Бу фуқаролар умумий мулк ҳисобланган хонадонни ўзаро бўлиб олиш масаласида судга мурожаат қилишга мажбур бўлди. Гап шундаки, собиқ эр ва хотин қонуний ажрашган, аммо оилага тегишли бўлган уй кимнинг эгалигида қолиши юзасидан келишмовчиликнинг ҳеч охири кўринмади. Оммавий қабул доирасидаги суд жараёнида собиқ эр аёлнинг хонадондаги улушини сотиб олиб, уни уйдан чиқиб кетиши бўйича даъво киритди. Ўз ўрнида собиқ хотин уйдан чиқишни истамаслиги, собиқ эрининг улушини сотиб олиши мумкинлигини билдирди. Суд томонларнинг ҳар бирини тинглаб, ҳолатни таҳлил қилиб, фуқароларни ўзаро келишиш, инсонийлик тамойилларига амал қилишга даъват этди. Натижада собиқ эр экспертиза хулосасига кўра 100 миллион сўмдан ошиқроққа баҳоланган уйдаги улушини собиқ турмуш ўртоғига сотишга рози бўлди. Суд ҳукмига кўра уйнинг ярим баҳосини нақд пул шаклида олган эркакнинг мулкка нисбатан эгалик ҳуқуқи тугатилиб, мулк аёлнинг номига расмийлаштириб берилди.\nҚабул доирасида Бекобод туманининг “Пахтакор” маҳалласида яшовчи Шокировлар оиласининг ажрим сўраган мурожаати судда кўрилди. Аёл оилавий жанжаллар сабаб, икки нафар фарзанди бўлишига қарамай ажрашиш бўйича судга даъво киритган. Жараёнда турмуш ўртоғи ва оиладагиларнинг руҳий ва жисмоний босими уни толиқтирганини баён этди. Яраштириш бўйича олиб борилган ишларга қарамасдан иш судгача келган. Эр ва хотин билан суҳбат пайтида ажрим сабаб бўладиган нохуш ҳолатлар, фарзандлар ҳаётига бу ҳолатнинг салбий таъсири ётиғи билан тушунтирилгач, томонларнинг келишувига асосан оила сақлаб қолинди.\nБош прокуратура масъуллари кўтарилган масалаларнинг ҳар бирини мурожаатчи ва вилоят прокуратураси раҳбарияти билан юзма-юз муҳокама қилди. Улар асосан тергов-суриштирув, суд қарорларини қайта кўриб чиқиш, суд қарорлари ижроси, тадбиркорлик ва бошқа масалалардаги ариза-ю шикоятлардан иборат.\nБўкалик Анвар Абдураҳимов 2017 йилда боғдорчилик учун 22,5 гектар ер олади. Аммо 2017-2018 йилларда ерда туман ҳокимлиги кўрсатмаси асосида пахта етиштириб келинган. 2018 йил охирида кўчатлар олиб келиб, уларни ўтқазишдан аввал ўзига тегишли ер майдони чегараларига аниқлик киритиш мақсадида 2019 йил январь ойида ер ресурслари ва давлат кадастри бошқармаси туман бўлимига борганида, унга ажратилган ер майдони туман захирасига қайтариб олиниб, бошқа бир МЧЖга ажратиб берилганидан хабар топади. Шундан сўнг туман ҳокимининг қарорини асоссиз деб ҳисоблаб, судга мурожаат қилади. Суд ишни кўриб чиқиб ҳоким қарорини бекор қилади. Аммо ҳокимлик ижара шартномасини бекор қилиб, шу пайтга қадар фуқаро билан янги шартнома тузишни пайсалга солиб келаётганини айтиб, мурожаат қилди. Прокуратура масъуллари ушбу ҳолатни ўрганиб чиқиб, ечими таъминланши қатъий назоратга олинди.\nМулоқотлар давомида ўзгалар мулкига зарар етказилган фирибгарлик ҳолатлари билан боғлиқ жиноятлар бўйича ижро жараёнлари устидан ҳам назорат ўрнатилди. Бўка туманида истиқомат қилувчи Дилбар Парпиева ўғли Абдурауф Абдураҳмонов фирибгар тузоғига тушиб, катта миқдорда моддий зарар кўрганини, 2018 йилда бўлиб ўтган суд ҳукмига кўра даъвогарга 40 миллион сўм ундириб берилиши белгилангани, ижро варақаси мажбурий ижро бюросига топширилгани, лекин жавобгарнинг номида мулк бўлмагани сабабли ҳукм ижроси мана уч йилдирки ортга сурилаётганини айтиб, прокуратура масъулларига мурожаат қилди. Мурожаатчининг таъкидлашича, жавобгар аслида фермер хўжалиги раиси, унга тегишли мол-мулк ҳам бор. Ушбу масала ҳам Бош прокуратура назоратига олиниб, суд қарори ижроси таъминланиши юзасидан чора-тадбирлар белгилаб олинди.\nБўкалик бир гуруҳ фуқароларнинг жамоавий мурожаатида туман марказида фаолият юритаётган автомобилларга газ қуйиш шохобчаси аҳоли зич яшайдиган ҳудудда барпо этилгани, бу эса одамлар ҳаёти ва саломатлигига жиддий хавф туғдираётгани айтиб ўтилган. Прокуратура масъуллари бу масала қўшимча ўрганишларни талаб этиши, тадбиркорнинг ҳам, аҳолининг ҳам қонуний манфаатларини ҳисобга олган ҳолда масалага ойдинлик киритиш учун вақт талаб этилишини айтиб, муддат сўрашди. Энг муҳими, муаммога адолатли ва қонуний ечим топилиши устидан қатъий назорат ўрнатиладиган бўлди.\nИчки ишлар вазирлиги масъуллари ички ишлар органларига ишга тикланиш ва ишга кириш, суриштирув ва тергов, фуқаролик, паспорт-виза, мол-мулк ёки буюмларни қайтариб олиш, йўл ҳаракати хавфсизлигини таъминлаш, жазони ижро этиш ва бошқа масалаларга оид кўплаб мурожаатларни кўриб чиқди. Муносиб хулқ-атвори, меҳнатга бўлган ижобий муносабати, тўғри йўлга ўтганлигини инобатга олиб, бир гуруҳ шахсларни муддатидан олдин шартли равишда озод қилиш бўйича судларга тақдимнома киритилди.\nБекобод тумани “Деҳқонобод” маҳалласида яшовчи Асадбек Камолов адашиб жиноят йўлига кирган. Ўғрилик қилгани учун 2 йилга озодликдан чеклаш жазосига ҳукм қилинган эди. Ҳали вояга етмагани, намунали хулқи инобатга олиниб, пробация гуруҳи унга нисбатан судга тақдимнома киритди. Бекобод тумани суди Асадбек Камоловнинг ишини кўриб чиқиб, унга яна бир бор имконият берилди. У ўталмай қолган 1 йил 5 ойлик озодликдан чеклаш жазосидан муддатидан илгари шартли равишда озод қилинди.\nУмуман оммавий қабуллар доирасида ўтказилган сайёр суд мажлисларида шу каби жами 40 нафар маҳкумга нисбатан инсонпарварлик далолатномалари қўлланилиб, улардан 2 нафари шартли равишда озод қилинган бўлса, 38 нафарининг ўталмай қолган жазоси енгилроқ жазога алмаштирилди. Шунингдек, қабуллар давомида, бандлик, уй-жой таъминоти, кадастр, банкдан кредит олиш каби бошқа кўплаб масалалар бўйича ҳам мурожаатлар кўриб чиқилиб, уларни ҳал этиш чоралари кўрилди.\nСуд-ҳуқуқ органларининг аҳоли билан жонли мулоқотлари бугун Ангрен ва Оҳангарон туманларида Олмалиқ шаҳри ҳамда Оҳангарон тумани аҳолисини ҳам қамраб олган ҳолда давом эттирилган бўлса, эртага Нурафшон ва Янгийўл шаҳарларида қўшни туманлар аҳолиси ҳам жалб этилган ҳолда ўтказилади. Уларнинг тафсилотлари ҳақида ҳам хабар берамиз.\nЎзбекистон янгиликлари » Сиёсат » Оммавий қабуллар: еридан ажралган фермер, фирибгар хўжалик раиси, тикланган оила, озод этилган маҳбуслар ва бошқа масалалар


Тожикистоннинг ШҲТ давлатлари билан товар айланмаси 520 млн доллардан ошди\n17:07 / 05.05.2015 1390\nKun.uz: Тожикистоннинг Шанхай ҳамкорлиги ташкилотига аъзо давлатлар билан товар айланмаси 2015 йилнинг биринчи чораги якунларига кўра 521.6 млн долларни ташкил қилди. Бу ҳақда Тожикистон иқтисодий тараққиёт ва савдо вазирлигига иқтибос келтирган ҳолда cbc.az сайти маълумот бермоқда.\nВазирлик ходимларининг таъкидлашича, кўрсатилган маблағнинг асосий қисми Россия, Қозоғистон ва Хитой билан савдо алоқаларига тўғри келади. Россия, Қозоғистон, Хитой ва Қирғизистондан маҳсулот олиб кириш экспортга нисбатан анча кўпроқдир.\nШунингдек, Ўзбекистон ва Тожикистон ўртасида товар айланмасининг ҳажми 1.7 млн долларни ташкил этиши айтиб ўтилди.


АГМК 6 нафар маҳаллий ва 2 легионер футболчи билан шартнома тузди / CHAMPIONAT.asia\n03:37Расмий хабар: ЖЧ-2022да 48 эмас 32та жамоа қатнашади. Бунга сабаб нима? 9 03:35А Про-лигада 7-тур учрашувлари бўлиб ўтди 0 03:25Спортчилар ижтимоий тармоқларда 6 00:47"Шердор" бош мураббийи: "Ҳакамга инсоф берсин" 21 00:26"Реал" судда ғолиб бўлди 8 00:21ОЧЛ-2019. Гуруҳ босқичида энг яхши кўрсаткични қайд этган футболчилар орасида Кримец, Аъзамов, Абдухолиқов, Машарипов ва бошқалар мавжуд 16 00:14Сане деярли "Бавария"да 10 23:58"Барселона" асосий футболчиси финалда ўйнамаслигини маълум қилди 3 23:40"Локомотив" Россия рекордини ўрнатди 1 23:27Варан: "Погбага "Реал"да жой топамиз" 8 23:12ЛаЛигада истеъфо 2 22:57"Челси"даги мураббийдан ғалати таклиф 11 22:43Моуриньо янги жамоасини танлаб олди 17 22:29"Атлетико" янги мавсум учун либосларини намойиш қилди 3 22:12Марадона хибсга олинди 6\nТеглар : Жавлон ГусейновАГМКСайдулло РаҳматовМузаффар МузаффаровОтабек ЗокировАбдумалик АбдуллаевВладимир Бубанья Йован Жокич\n2017 йилги мавсумда АГМК шарафини ҳимоя қилган бир қатор футболчилар шартномалар узайтирилмаганлигини аввалроқ хабар берган эдик. Таркибдаги бўшлиқни тўлдириш мақсадида бир қатор футболчилар жамоага таклиф этилди.\nАйни дамда АГМК сафида машғулотларда иштирок этаётган Жавлон Гусейнов (Сўғдиёна), Сайдулло Раҳматов (Насаф), Иброҳим Нўмонов, Музаффар Музаффаров (иккаласи - Нефтчи), Отабек Зокиров (Қизилқум), Абдумалик Абдуллаев (Динамо)лар 2018 йилги мавсумни АГМК ўтказиши аниқ бўлган.\nШунингдек, икки нафар сербиялик футболчи Владимир Бубанья (Земун, Сербия) ва Йован Жокич (Атирау, Қозоғистон) билан ҳам шартнома имзоланди.\nАГМКнинг ўтган йилги аъзолари билан ҳам шартномалар узайтирилганлигини таъкидлаш лозим.\nЖамоа таркиби шакллантириш давом этмоқда. Ҳозирда жамоа сафида кўрикда Қирғизистон терма жамоаси аъзоси Антон Землянухин машғулотларда иштирок этмоқда. Унинг АГМКда қолиш ёки қолмаслиги яқин кунларда аниқ бўлади.\nБугун бўлиб ўтадиган машғулотда хорижлик футболчилар келиб қўшилиши кутилмоқда.\nСуперлига. АГМК ўз майдонида "Сўғдиёна"га мағлуб бўлди 51


Бошқасини сайлаш керак\n"Тузукроқ одамни президент этиб сайлаш керак. Бунисининг қўлидан ҳеч нарса келмаяпти", дейди 60 ёшли Адҳам ака.\n"Эркин микрофон"га қўнғироқ қилган тингловчиларимиз бугун Ўзбекистонда ҳамма соҳаларда авж олган коррупцияга норозилик билдирди.\nҲамма ёқ коррупция, президент қаёққа қараяпти?\nМосквада пайвандчилик қилиб? кунини кўраётган тошкентлик 60 яшар Адҳам ака бу ҳақда фикр билдирди.\n- Мен Россияда яшаяпман. Тошкентликман. Исмим Адҳам. Ўзбекистонда яшаш жуда қийин бўлиб қолди. Ҳамма уруш пайтида вагонга ўтириб, революция пайти анави коммунист кинони кўргандирсиз. Шунақа бўлган ҳозир Тошкент. Поездга ўтириб ҳамма қочиб кетаяпти. Билмайман нимага бунақа бўлди. Поездга қопини солиб ҳаммаси қочиб келаяпти Россияга. Билмайман нимага Ўзбекистон шунақа ëмон бўлиб кетди. Бир қоп ун 1000 сўм бўлибди мана российский пулда. Бир қоп унни 1000 сўмга у ерда топа олмайди. Мен бу ерда, Россияда бир кунда 8000 рубл ишлайман.\n- Сваршикман. Яна эшик-ром қўяман. Ҳунарим кўп. Бу ерда яшаш осон. Нимагадир пулингиз бўлса, ҳамма нарса бор. Тошкентда пулингиз йўқ, ҳамма нарса бор. Нимага бунақа бўлиб қолди Ўзбекистон? Президент қаëққа қараяпти?\nОзодлик: Мана пенсияга чиқиб гаштингизни суриб, ўтирадиган вақт экан.\n- Пенсияга чиққаним билан менинг пенсиямга Ўзбекистонда бир қоп ун беради. Россия пули бўйича 1200 сўм пул оламан. Мен нима қила оламан ўша пулни? Квартплата тўлайманми, ошқозонимга тўғирлайманми ë бола-чақамга бир-иккита конфет олиб бераманми? Нимага ўзлари отнинг калласидай пулни олишадида, қора халқ индамай юраверади? Мен шунга ҳайронман. Мен битта ўзим ҳеч нарса қила олмайман. Қани менинг битта ўзимни президент қилиб қўйсин. Бутун тиллани олиб чиқиб ташлайман “Мана енглар, ичинглар. Эртага ҳаммамиз ўлиб кетамиз. Ичганингча ич, еганингча е” дейман. Нимага ҳамма ëқни қийнаб ëтибди? Президентни шу эпақайга келтириб қўйса бўлмас эканми одамлар. Тузукроқ қилиб ош-нон етказиб берса, эрта-индин дунë йўқ бўлиб кетади. Нимага уни ғамлаяпти ҳаммаси билмайман.\nОзодлик: Президент нима қилиш керак деб ўйлайсиз?\n- Мисол учун сайлаш керак бошқасини. Тузукроқ одамни. Нимага буни қўйиб қўйибди? Унинг қўлидан ҳеч нарса келмаяпти. Фақат ўзининг чўнтагини ўйлайди. Ўзининг охранасини ўйлайди. Халқни ўйламайди. Халқ оч. Жимжит юраверади қўйга ўхшаб. Индай олмайди. Индаса, отиб ташлайди, дейди Россияда меҳнат қилаëтган тошкентлик Адҳам ака.\nОнамга ҳукумат пенсия бериш ўрнига уни қарздор қилиб қўйди\nАндижонлик Бахтиёр ака кейинги пайтларда Ўзбекистонда нафақахўрлар ҳуқуқлари оёқ ости қилинаётганидан гап очди.\n- Пенсия тўғрисида мулоқот кетдию кеча. Менинг ҳам онамнинг пенсиясини бериб-бериб тўхтатиб қўйди июл ойидан. Тўхтатиб, 3 миллион 700 нечадир ҳам қарз қилиб қўйди. Ҳайрон бўлдим.\n- ВТЭКнинг иши экан. Сабэзга текширувчилар борган. Ревизор тушган экан. Шунда улар текшириб чиқса, тепада ëзилган қоғозида, ВТЭКдан бериладиган қоғозда, болаликдан деб ëзилиши керак бўлган нарсани улар умумий касал деб ëзиб қўйган.\nОзодлик: Улар пенсияни нотўғри белгилашибдими?\n- Йўқ, ўзи тўғри белгиланган. Нимага десангиз 16 ëшидан касалхонада ëтиб йиллаб ëтганда.\nОзодлик: Муаммо нимада?\n- Ўзингиз биласизу, мен ҳар кун эшитиб бораман сизларни, бу ерда коррупцияга қарши кураш, порахўрлик, бошқа деяптию. Бу нарса авж олган нарсада. Бу нарса йўқ бўлмайди барибир. Инсон нафси борки у нарсани ейман деб тураверади. Бунга қанақа курашиш керак билмайман. Қўпол қилиб айтганда ҳаммасининг калласини йўқотиб, бошқатдан тарбиялаб чиқиш керак бўладида, дейди андижонлик Бахтиëр ака.\nЎзбекистонда имомларни ислоҳ қилиш керак\nЖиззахлик Набижон Жўрабоев имомларнинг Исломни тирикчилик воситасига айлантириб олиш динга тўғри келмайди дейди.\n- Яқинда “Ислом ва мусулмонлар” эшиттириши икки марта кетдида Озодликда. Шу эшиттиришга озроқ муносабатим бор эди. Жуда яхши мавзу кўтарилди. “Имомлар тушган садақа билан тирикчилик қиладими?” деган мавзуда эшиттириш кетдида. Ҳар ким ҳар хил фикр билдирди. Мен қирғизистонлик имомнинг сўзига жуда юрагим оғригандай бўлди. У киши шу сўзга жаҳллари чиқиб айтаяптики, “Имомлар у дунëда ҳам олдинда боради. Бу дунëда ҳам олдинда юриши керак. Одамлар у деяпти, бу деяпти, садақа деяпти. Ўлганда шуларнинг жанозасини имомлар ўқийдику” деган гапни қилдиларда. Худди бу одамга тама қилгандай бўлиб қолди. Мисол учун имомдан ташқари одам ҳам жаноза ўқиши мумкинку демоқчиман. Инсон ўлганда кўчада қолиб кетмайдику. Ҳозирги пайтда, тўғри, имомлар фақат шу тушган садақа йўлидан, тамагирлик йўли билан 99 фоиз шунга тирикчилик қилишаяпти. Бунга менинг имоним комил. Мен ўзим кўриб турибманда. Фақат ҳаëтимда битта инсонни учратганман шу йўлда тамагирлик қилмаган. 1993-1994 йиллар Тошкентда яшаганимда Тўхтабойвачча деган мачитнинг имоми бор эди Обид қори ака Назаров деган. Шу киши бирор нарса қилганларига, амри маъруф қилганларига пул бўлса, “Йўқ, мен буни олмайман. Аввало 20, 40 деган нарса йўқ. Бунга бормайман. Менинг вақтимга қараб вақт қилингда мен бораман” деган гапларини эшитганман. Ўзим гувоҳи бўлганман.\nОзодлик: Бунга хизмат эвазига ҳақ деб қаралса бўлмайдими?\n- Шунинг учун ҳам Пайғамбаримиз (с.а.в) ҳадисларида “Оллоҳ таоло томонидан яратилган Қуръонни тирикчилик йўлида ишлатманглар” деяптику. Шундай бўлгандан кейин хизмат ўз йўлига. Худо учун холисона хизмат қилиш керакда булар. Никоҳ ўқиганига, жаноза ўқиганига пул олса, унда Пайғамбаримизнинг (с.а.в) айтган ҳадислари қаëқда қолади, демоқчиман. Бу хизматга ҳисобланмайди, демоқчиманда. Чунки Оллоҳнинг туширган каломидан тиловат қилаяпти, Оллоҳнинг буюрган йўлида никоҳ ўқияпти, жаноза ўқияпти. Менимча, бу хизмат ҳисобланмайди, деган фикрдаманда мен, дейди жиззахлик Набижон Жўрабоев.


Адлия вазирлиги блогерга жавоб берди: Ҳуқуқшунос қонун устуворлигини теран англамаса, жамият қаерга боради?! — Teletype\nҲар қандай жамиятда қонунларга ҳурмат, белгиланган қоидаларга қатъий риоя қилиш – бу энг асосий ва муҳим омилдир.\nБиз ё ҳамма қабул қилган ва бажариши мажбурий бўлган қонун ва қоидалар асосда ишлаймиз ва яшаймиз, ёки ҳар ким ўз билганича, яъни ўз ўлчови билан турли хил субъектив фикрлари асосида шаклланган қоидалари билан яшайди. Минг йиллар давомида шаклланган цивилизациялар қонун устуворлигисиз яшаб ва ривожланиб бўлмаслигини аллақачон тушуниб етган. Шунинг учун жамиятлар барчага мажбурий, қулайми ёки ноқулай – қатъий назар, умумжамият манфаатини ифода этувчи қонун-қоидалар асосида бошқарилиб, ривожланиб келган.\nЧирчиқ шаҳрида ноқонуний ниқоб тикиш цехи фаолиятига солиқ органлари томонидан чек қўйилгани юзасидан ҳуқуқшунос Х. Худойбердиевнинг асоссиз ва ҳиссиётларга берилган қарашлари жамиятга жуда нотўғри сигнал юборди.\nИккинчидан, қонунчиликка киритилган ўзгартиришга кўра, эндиликда тиббий ниқобни ишлаб чиқариш, тайёрлаш ҳамда уни реализация қилиш учун лицензия талаб этилмайди. Бироқ бу, тиббий ниқобларни ишлаб чиқишда белгиланган стандартлардан воз кечилиши лозимлигини англатмайди. Бундан ташқари, ушбу жараён меҳнат қонунчилиги, меҳнат муҳофазаси, санитария-гигиена ва эпидемиологик вазият талабларига риоя этилган ҳолда ташкил этилиши лозим. Бу борадаги талаблар бир муаммони ечаётиб бошқа муаммоларни юзага келтирмаслик учун қўйилган. Акс ҳолда, биз оқибатлар ва улардан келиб чиққан яна минглаб оқибатлар билан курашишга ресурс ва вақтни беҳуда сарфлаб, жамиятни янги-янги муаммолар гирдобида қолдирган бўламиз. Бунга йўл қўйиб бўлмайди.\nУчинчидан, 183 кишини ҳар куни бир жойга тўплаш ва бунда санитария қоидаларига риоя этмасликни тирикчилик билан хаспўшлаш мутлақо нотўғри! Тирикчилик қилиш учун, аввало, соғлик, яъни тириклик кафолатлари минимал даражада бўлса ҳам таъминланиши керак. Бу вақтинчалик чоралар эканини ҳамма тушуниб турибди. Агар инсонлараро контактларни минималлаштириш бугунги шароитда зарур чора бўлмаганида, шунча корхоналарни ёпиб, чекловлар белгиламай, давлат ўша ишчиларни ўзининг доимий ишида давом этишига йўл қўйиб бермасмиди? Ёки худди яна шундай уддабурон инсонлар ўзларига ҳеч қандай ҳужжатларсиз ва шартномаларсиз яна 100 та цех очиб ишласа ҳам индамаслик керакми, 1000 та цех очса-чи? Қонунлар унда нимага керак? Тадбиркорлар жамиятга керак, улар халқни боқади. Шу билан бирга, тадбиркорлик қонуний асосларда бўлишини ҳеч кимга исботлашнинг ҳожати йўқдир!\nТўртинчидан, бундан сал аввалроқ ҳам блогерлар Давлат божхона қўмитаси томонидан хорижга ноқонуний экспорт қилинаётган тиббий ниқоблар тўхтатиб қолинганда, эҳтиросли постлар ёзиб, гўёки тадбиркорнинг ҳимоясига отланган эдилар. Ваҳоланки, Давлат божхона қўмитасининг қонун доирасидаги ҳаракати оқилона иш бўлгани орадан оз фурсат ўтмай ҳаётий исботини топди: Ўзбекистонда ҳам коронавирус қайд этилди ва тиббий ниқоблар ўткир тақчиллиги юзга келди. Шу сабабли масалага баҳо бераётганда фақат шу лаҳзаларнинг оний хулосаларига таянмай, кенг жамият манфаатлари ва вазият истиқболлари тўғрисида ҳам ўйлаб, энг асосийси эса Ўзбекистон қонунчилиги талабларидан келиб чиқиб, муносабат билдирилса, айни муддао бўлар эди.\nДавлат солиқ қўмитасининг баёноти сўзимизнинг исботидир. Баёнотда қайд этилишича, ушбу тўйхонада очилган “цех”да жуда кўплаб талаблар бузилган, карантин ва санитария қоидаларига риоя этилмаган, “цех” ёпилиши билан жиддий ва оғир оқибатларга олиб келувчи ҳолатларнинг олди олинган.\nБарча соҳа мутахассислари жамиятимизда қонунлар асосида яшаш қадриятларини тарғиб қилиши керак, аксинча эмас!\nApril 9, 2020, 12:23


Ўзбекистондаги ноёб ипак қурти ва тут навлари ЮНЕСКО рўйхатига киритилиши мумкин\nИпакчилик илмий тадқиқот институтида ЮНЕСКОнинг Ўзбекистондаги ваколатхонаси раҳбари Пилар Альварес-Ласо билан учрашув бўлиб ўтди.\nЎзбекистонда ипакчилик соҳаси 3 минг йиллик тарихга эга. Бугунги кунда Ипакчилик илмий тадқиқот институтида мамлакатимизда узоқ йиллик илмий изланишлар натижасида яратилган ипак қуртининг юқори сифатли ва ноёб турлари кўпайтирилиб, сақлаб келинади. Илмий тадқиқот институтида 120 турдан ортиқ ипак қурти зотлари, 230 дан ортиқ тут дарахтлари коллекцияси сақланади. Уларни кўпайтириш, фундаменталь ва амалий тадқиқотларда кенг фойдаланиш ишлари самарали ташкил этилган.\nБу каби фаолиятга бугун давлат томонидан алоҳида эътибор қаратиб келинмоқда.\nТашриф доирасида ЮНЕСКОнинг Ўзбекистондаги ваколатхонаси раҳбари муассасада ипак қуртини кўпайтириш, сақлаш ва парваришлар жараёнлари билан танишди.\n– Мени институтда ипак қурти ва тут навларининг ноёб турлари сақланаётганига гувоҳ бўлдим. Бу бебаҳо бойликни сақлаб, парвариш қилиб келаётган институт ходимларига ўз миннатдорлигимни билдираман. Номоддий маданий мероснинг давлат томонидан муҳофаза қилинаётгани янада қувонарли, – деди Пилар Альварес-Ласо.\nУчрашувда институт томонидан амалга оширилаётган тадқиқот ва изланишларни ҳамкорликда давом эттириш, сақланаётган ипак қуртининг нодир турлари, тут навларини ЮНЕСКОнинг номоддий маданий мероси рўйхатига киритиш масалалари муҳокама қилинди.


09:40 / 13.12.2016\n«Бу муваффақиятимни кейинги йилда ҳам такрорлаш учун бор имкониятларимни ишга соламан. Бу жуда қийин бўлади.\n2016 йил менинг фаолиятимдаги энг яхши йил бўлди. Португалия терма жамоаси билан чемпион бўлиш - буни ифодалашга сўз ожиз. Мен «Реал» билан Чемпионлар лигасида ва терма жамоа билан Европа чемпионатида ғолиб бўлганимни асло ёдимдан чиқармайман», деган футболчи.\nРоналду Олтин тўп\nРоналду «Реал»нинг Испания Кубоги ўйини қайдномасига киритилмади\nАллегри яқин келажакда «Олтин тўп»ни ким олишини башорат қилди


Қарақалпақстанның үш районында электр тәмийнаты қуўатлылығы арттырылды » KarInform\nҚарақалпақстан Республикасында жайласқан 220 кВ күшлениўли «Беруний» подстанциясында «Қарақалпақстан магистрал электр тармақлары» филиалының инженер қәнигелери тәрепинен электр энергиясына болған талаптың артыўына байланыслы жобадағы оңлаў, қурылыс-монтаж жумыслары алып барылмақта. Бул ҳаққында Энергетика министрлиги хабар берди.\nУсы подстанциядағы қуўатлылығы 125 МВА болған АТ-1 трансформаторы Қарақалпақстан Республикасының үш районы – Беруний, Төрткүл ҳәм Елликқала районларын электр энергиясы менен турақлы тәмийинлеўде әҳмийетли фактор болып табылады.\n2021-жылға шекем 220 кВлық «Беруний» подстанциясында 90 проценттен жоқары жүклеме менен ислеп атырған 1 дана 125 МВАлық АТ-1 трансформаторы болған. Оның қасына қуўатлылығы 125 МВА болған АТ-2 – екинши трансформатор орнатылып, АТ-1 трансформаторының жүклемеси нормаға келтирилди. Бул болса электр тәмийнаты бойынша жобаластырылған көрсеткишлерди орынлаў имканиятын берди.\nБуның нәтийжесинде Беруний, Төрткүл ҳәм Елликқала районларында гүз-қыс мәўсимлериндеги электр тәмийнатында жүз бериўи мүмкин болған шеклеўлердиң алды алынды. Жумыс ислеп турған өндирислик кәрханалардың қуўатлылығының артыўы нәтийжесинде электр тәмийнаты беккемлениўиниң артыўына ерисилди.\nЭлектр энергиясы ҳәм газ тәмийнаты менен байланыслы м


Меҳнат фахрийси кўкрак нишони муборак – O‘zbekiston Badiiy akademiyasi\nДавлатимиз раҳбарининг 2016 йил 28 декабрда “Ўзбекистон фахрийларни ижтимоий қўллаб-қувватлаш “Нуроний” жамғармаси фаолиятини янада такомиллаштириш чора-тадбирлари тўғрисида”ги фармони қабул қилинган эди.\nМазкур фармонга мувофиқ, “Меҳнат фахрийси” кўкрак нишони таъсис этилган. Куни кеча “Нуроний” газетасида ушбу мукофот билан тақдирланганлар рўйхати эълон қилинди. Улар орасида Ўзбекистон Бадиий академияси академиклари, соҳа вакиллари ҳам бор.\nЖумладан, Ўзбекистон Республикаси санъат арбоби, академик Сагдулла Абдуллаев, Ўзбекистон Республикаси санъат арбоби, Ўзбекистон халқ рассоми, академик Баҳодир Жалолов, Ўзбекистон Республикаси санъат арбоби, Ўзбекистон халқ рассоми, “Меҳнат шуҳрати” ордени соҳиби, академик Жавлон Умарбеков, Ўзбекистон Республикаси Давлат мукофоти совриндори, Ўзбекистон халқ рассоми, “Эл-юрт ҳурмати” ордени соҳиби, академик Алишер Мирзаев биринчи даражали, шунингдек, Виктор Лебедов, Ташходжаева Диларам иккинчи даражали “Меҳнат фахрийси” кўкрак нишони соҳиби бўлдилар.\nЎзбекистон Бадиий академияси жамоаси устозларни ушбу мукофот билан муборакбод этади.


Snapdragon 865 чипли энг арзон флагман – Redmi K30S тақдим этилди! - Terabayt.Uz\nSnapdragon 865 чипли энг арзон флагман – Redmi K30S тақдим этилди!\nXiaomi копрорацияси бугун – 27 октябрь куни ўзининг арзончи бренди остида Redmi K30S смартфонини расман намойиш қилди. Бу ўша – нисбатан олдинги хабарларда Redmi K30T номи билан чиқиши айтилган флагман телефондир.\nЎҚИНГ: Redmi 10X ўта арзонлашди, чунки... тез кунларда Redmi Note X чиқади!\nКутилганидек, Redmi K30S буткул янги смартфон бўлмасдан, аввалроқ Европа бозорига тақдим этган флагман – Xiaomi Mi 10T моделининг ребрендинг қилинган нусхасидир. Унда диагоналига 6,67 дюймлик ўлчамдаги, IPS-матрицали дисплей қўлланган. Экранда тасвир аниқлиги FHD+ форматида (2400х1080 пикселлик), тасвир янгиланиши 30 герцдан 144 герцгача бирликдаги еттита режимга эга.\nУмуман олганда, янги смартфоннинг барча хусусиятлари Xiaomi Mi 10T билан бир хил ва улар билан мана бу хабаримизда танишиш мумкин. Ҳозир эса Redmi K30S флагманининг нархига аҳамият берсак арзийди, чунки у Qualcomm компаниясининг энг кучли процессорларидан бири – Snapdragon 865 базасидаги энг арзон смартфон бўлди.\nАйтиш керакки, шу пайтгача Snapdragon 865 процессорли энг арзон смартфон – iQOO Neo 3 5G геймерофони ўз юртида ҳозир 390 доллардан сотилмоқда. Vivo компаниясининг ўйинбоп қурилмаларга мослашган бренди тақдим этган ушбу ҳамёнбоп 5G-смартфонини «Ғалаба учун туғилган» дея мақталган.\nХитойда аллақачон Redmi K30S учун олдиндан буюртма очилган, унинг тезкор/ички хотираси 8/128 гигабайтлик варианти учун тахминан 340 АҚШ долларига, 8/256 гигабайтлиги учун эса 370 долларга тенг нарх белгиланган.\n#Qualcomm #Redmi #Xiaomi #Android смартфон #кучли процессор #мобил процессор #нархлар #процессор #Qualcomm Snapdragon 865 #Xiaomi Redmi K30S


ОШҚОВОҚ ФОЙДАЛИ ВА ШИФОБАХШ\nОшқовоқ (B гуруҳидаги ҳамда Е, А, С, D, F, PP, T) витаминларга, микро ва макроэлементлар (магний, кальций, темир, кальций)-га, оқсиллар ҳамда шакар моддасига бой. У кислотанинг меъёрдан ортиқлиги билан кечадиган, овқат ҳазм қилиш тизимига боғлиқ хасталикларда фойдали.\nУшбу неъмат сил, атеросклероз, қабзият, қандли диабет, подагра каби касалликларни даволашда ёрдам беради. Шунингдек, у пешоб ҳайдовчи восита бўлиб, шифокорлар буйрак ва юрак фаолияти бузилганда ҳамда ҳомиладорлик вақтидаги шишиш чоғида ошқовоқ истеъмол қилишни тавсия этади. У модда алмашинувини тезлаштириш, холестеринни ҳайдаб чиқариш, шунингдек, терини янада таранг ва эластик қилиш хусусиятига эга бўлгани боис парҳезшунослар уни вазни оғир инсонларга буюради.\nОшқовоқ уруғи ўсимлик мойи ва оқсилга тўйинган бўлиб, гижжага қарши восита сифатида жигар касалликларини даволашда қўлланилади. Унинг шарбати нафақат витамин ва минералларга бой, балки яхши антиоксидант ҳамдир. Грипп ва шамоллаш хавфи юзага келганда унинг 200 мл миқдордаги шарбатини ҳар куни эрталаб иммунитетни ошириш мақсадида ичиш мақсадга мувофиқ. Шунингдек, шарбат қуюқлиги ва тўйинганлиги ҳисобига қабзият, бавосил, ҳомиладорлик токсикози ва кучли асабий ҳолат, кўнгил айнишида ижобий таъсир кўрсатади.\nҚайд этиш жоиз, айрим инсонларда ошқовоқнинг илк истеъмолидан сўнг овқат ҳазм қилиш тизимида нохуш ҳолатлар, яъни меъда санчиши ва қорин шишиши намоён бўлиши мумкин. Қайд этиш лозимки, меъда шираси кислотасининг меъёрдан камайиб кетиши ва қандли диабетнинг оғир шакли кузатиладиган ошқозон-\nичак тракти хасталиклари билан оғриган беморларга ошқовоқ ейиш тавсия этилмайди.\nГулчеҳра АЗИМОВА тайёрлади.


Тошкентда 20 ёшли “Малибу” ҳайдовчиси 2 та «Lacetti»га урилиб, ағдарилиб кетди\nКасалланганлар сони 96 572 218\nСоғайганлар сони 69 218 300\nВафот этганлар 2 063 461\nТошкент шаҳри Юнусобод туманида 20 ёшли фуқаро бошқарувидаги «Маlibu» 2 та «Lacetti»га урилиб, ағдарилиб кетди. Бу ҳақда Ички ишлар бош бошқармаси йўл ҳаракати хавфсизлиги бошқармаси ахборот хизмати хабар берди.\nҚайд этилишича, воқеа 13 январь куни соат 10:00 ларда Юнусобод тумани, Шароф Рашидов кўчасида содир бўлган. Ҳайдовчи (2000 йилда туғилган) Б.М. «Маlibu» русумли автомобилда ҳаракатланаётиб, бошқарувни йўқотган ва йўл четида тўхтаб турган 1989 йилда туғилган А.С. бошқарувидаги «Lacetti» ва 1988 йилда туғилган А.Ю. бошқарувидаги яна бир «Lacetti» русумли транспорт воситаларига урилиб, «Malibu» автомобили ағдарилган.\nЙТҲ натижасида тан жароҳати олганлар йўқ. Мазкур ЙТҲ юзасидан Тошкент шаҳар ИИББ ЙҲХБ томонидан суриштирув ишлари олиб борилиб, содир бўлиш сабабларига аниқлик киритилмоқда.\nКиритилди: 19:04 13.01.2021. Ўқилди: 1486 марта. Фикрлар сони: 0 та.\n"Кино санъатлар ичида энг қадрсизидир"


Молия вазирлиги ва ДСҚ ҚҚС бўйича ҳисобга олишнинг айрим жиҳатларини тушунтирди 6-12-2021, 16:05 | Zamin.uz\nҚҚСга ўтиш масаласи у билан биринчи бор тўқнаш келаётган солиқ тўловчиларда кўплаб саволларни туғдирмоқда. Молия вазирлиги ва Давлат солиқ қўмитаси қўшилган қиймат солиғини ҳисоблаш ва бюджетга тўлашдаги айрим масалаларни тушунтирувчи хатни ўзининг ҳудудий бошқармаларига юборди, деб ёзмоқда Buxgalter.uz.\nҚҚС тўловчисига айланган корхона товарлар (ишлар, хизматлар) бўйича етказиб берувчига тўланган солиқни ҳисобга олиш ҳуқуқига эга. Бу Солиқ кодексининг 218-моддасида белгиланган.\nТовар-моддий захиралар қолдиқларининг қийматида мавжуд бўлган ҚҚСни фақат қуйидаги ҳолларда ҳисобга олса бўлади:\n• ҚҚС суммаси ТМЗ (ишлар, хизматлар) олинганда тўланганда ва бирламчи ҳужжат билан тасдиқланганда;\n• ҚҚС суммаси солиқ тўловчининг ҳисоб сиёсатига мувофиқ товарнинг таннархига киритилганда.\nХатда 2019 йилнинг 1 январидан ҚҚС тўлашга ўтган тадбиркорлик субъектларининг ҳаракатлари тартиби баён этилган.\nХусусан, тадбиркорлик субъектлари қуйидагиларни амалга оширишлари керак:\n1. Жорий йилнинг 1 январь ҳолатига кўра товар-моддий захираларнинг инвентаризациясини ўтказиш.\n2. Ортиқча тўланмалар аниқланганда уларни даромадга киритган ҳолда бозор қиймати бўйича кирим қилиш.\n3. ҚҚСсиз товар-моддий захиралар қолдиқларининг қиймати ҳамда харид қилинаётганда ТМЗнинг таннархига киритилган солиқ суммасини белгилаш. ТМЗнинг қийматини камайтириш билан ҳисобга киритиш учун ҚҚС суммалари қуйидаги проводкаларда акс эттирилади:\n• бюджетга бўнак тўловларини ҳисобга олувчи счётларнинг дебети (4400);\n• товар-моддий захираларни ҳисобга олувчи счётларнинг кредити (1000; 2800; 2900).\n4. Жорий йилнинг 1 январидан бошлаб товар-моддий захираларнинг реализацияси ҚҚС билан бирга амалга оширилади. Бунда ТМЗни харид қилаётганда етказиб берувчидан олинган ҳисобварақ-фактурадаги ҚҚСнинг суммаси ҳисобга олинади.\n5. Солиқ кодексининг 40-1-бобига мувофиқ ҚҚСни ҳисоблаб чиқариш ва тўлашнинг соддалаштирилган тартибини қўлловчи солиқ тўловчилар солиқ солинадиган оборотлар бўйича ҚҚС суммасини солиқ солинадиган база ва фарқланган ставкалардан келиб чиққан ҳолда харид қилинган ТМЗ бўйича ҚҚСни ҳисобга олишни қўлламасдан аниқлайдилар. “Замин” янгиликларини “Twitter”да кузатиб боринг\nЯнгиликлар » Иқтисодиёт » Молия вазирлиги ва ДСҚ ҚҚС бўйича ҳисобга олишнинг айрим жиҳатларини тушунтирди


Янги муфтий номзоди қачон аниқ бўлади? – Диний идорада аниқ жавоб йўқ | Azon.uz - Ахборот-таҳлилий портал\nХабарингиз бор, 2006 йилдан бери Ўзбекистон мусулмонлари диний идораси раиси лавозимида фаолият юритган муфтий Усмонхон Алимов ҳазратлари жорий йилнинг 15 август куни боқий дунёга риҳлат қилган эдилар.\nШундан сўнг Ўзбекистон мусулмонлари идораси раиси лавозимига ким тайинланиши (ёки сайланиши) бўйича турли фикрлар билдирилди. Жумладан, ижтимоий тармоқларда муфтий лавозимига айни пайтда Тошкент шаҳар бош имом хатиби бўлиб турган Нуриддин домла Холиқназаровнинг номзоди тасдиқлангани юзасидан турли хабарлар тарқалди. Диний идора эса бу каби хабарлар ҳақиқатга тўғри келмаслигини таъкидлаб, муфтий лавозимига ким сайланиши, жараён қай тартибда амалга оширилиши юзасидан маълумот берган эди.\nМана бир ойдирки, Мусулмонлар идораси раиси лавозимига ким сайланиши, номзодлар ҳақида расмий маълумот берилмаяпти. Ўтган бир ой муддат давомида расман ким муфтий вазифасини бажарувчи бўлганлиги ҳам ошкор этилмаган. Шу сабаб Azon.uz таҳририяти бугун яна бир бор Диний идора бўлим бошлиғи Комилжон Бурҳоновга мурожаат қилди. У киши мазкур масала ҳал этилса, ўзлари хабар беришларини маълум қилди.\n«Дуо қилиб туринглар. Янгилик бўлса, хабар берамиз», — деди К. Бурҳонов.\nШу ўринда таъкидлаш лозимки, мамлакатимиз мусулмонлари учун муфтий лавозимига ким сайланиши қизиқ ва айни дамда муҳим саналади. Шунингдек, халқ орасида Мусулмонлар идорасига ким раис бўлиши юзасидан турли таҳминлар ва ёлғон хабарлар тарқалишини олдини олиш учун ҳам муфтийликка номзодлар тез орада эълон қилиниши мақсадга мувофиқ бўлади, деб ҳисоблаймиз.\nЎзбекистон мусулмонлари идораси Ўзбекистон мусулмонлар муфтий Махсус\n2031 09:20 18.08.2021\n604 10:25 16.08.2021\n2447 13:55 12.08.2021\n1757 09:24 12.08.2021


“Ўзэкспомарказ”да “Ўзбекистон нефть ва гази — OGU 2017” ҳамда “Энергетика, энергия тежамкорлиги, энергиянинг муқобил манбалари — Power Uzbekistan 2017” халқаро кўргазмалари очилди.\n— Ушбу халқаро кўргазманинг илмий-техник аҳамияти жуда катта, — дейди “Ўзбекнефтгаз” миллий холдинг компанияси бўлим бошлиғи Акмал Маткаримов. — Мазкур анжуман соҳада халқаро ҳамкорликни кенгайтиришга, мавжуд алоқаларни янада мустаҳкамлашга, сармоявий фаолиятимизни ривожлантиришга хизмат қилаётир. Компаниямиз томонидан яқин истиқболда саксонга яқин лойиҳани амалга ошириш кўзда тутилган. Жорий йилда Инвестиция дастури доирасида хорижлик сармоядорлар иштирокидаги умумий суммаси 16 миллиард доллардан зиёд 20 лойиҳани амалга ошириш белгиланган. Мазкур халқаро кўргазмада ҳам кўплаб фойдали шартномалар тузиш ниятидамиз.\n— “Ўзбекистон нефть ва гази” халқаро кўргазмасининг доимий иштирокчисимиз, — дейди Япониянинг “Мitsubishi Heavy Industries” компаниялар гуруҳи вакили Александр Бисикало. — Нефть-газ саноати соҳасида муҳим воқеа ҳисобланган ушбу кўргазма ўзбекистонлик шерикларимиз билан ҳамкорликни янада мустаҳкамлаш имконини бераётганидан ғоят мамнунмиз. Ўзбекистонда эркин ва самарали фаолият юритиш учун барча қулайлик ва имкониятлар мавжуд.\n«Энергетика, энергия тежамкорлиги, энергиянинг муқобил манбалари — Power Uzbekistan 2017» халқаро кўргазмаси энергетика тармоғида янги ишланмалар ва илғор технологияларни жорий этиш, халқаро алоқаларни мустаҳкамлаш ҳамда сармояларни жалб этишда муҳим амалий аҳамиятга эга. Қамрови ва иштирокчилари сафи тобора кенгайиб бораётган мазкур халқаро анжуман Ўзбекистоннинг энергетика мажмуасини ривожлантириш ва модернизациялаш борасидаги бой салоҳиятини намойиш этмоқда. Кўргазма стендларида электр ва иссиқлик энергияси ишлаб чиқариш, иссиқлик билан таъминлаш соҳасидаги ишланмалар, энергияни ўзгартириш, узатиш ва тақсимлаш ускуналари, муқобил энергия манбалари, энергияни тежаш соҳасидаги энг янги ютуқлар, маиший мақсадларда қўлланиладиган иссиқлик, энергия, газ, сув ҳисобини юритиш ва назорат қилиш асбоблари сингари маҳсулотлар намойиш қилинмоқда.\n— Тадбиркорлик субъектларини ҳар томонлама қўллаб-қувватлашга қаратилаётган юксак эътибор самарасида фаолиятимиз йилдан йилга кенгайиб бормоқда, — дейди “Hi-Tech Kabel” корхонаси тижорат директори Азизжон Усмонов. — Бугунги кунда корхонамиз қўшни давлатларга юқори сифатли кабеллар етказиб бермоқда. Кўргазмада хорижий шерикларни янада кенгайтиришни режалаштирганмиз.\n— Ўзбекистон иқтисодий жиҳатдан барқарор ривожланаётир, — дейди Россиянинг “Объединенная двигателестроительная корпорация” компанияси бўлим бошлиғи Алексей Лапин. — Ўзбекистонда иш юритиш учун барча зарур омиллар, қулай шароит, имкониятлар, преференциялар мавжуд. Хорижий ишбилармонларнинг мамлакатингиз бизнес одамлари билан ҳамкорликни кенгайтиришга қизиқиши катта. Мақсадимиз Ўзбекистон энергетика бозоридаги ўрнимизни кенгайтириш, янги ҳамкорлар топиш ва фойдали алоқаларни ривожлантиришдир.\nМамлакатимизда энергияни тежайдиган замонавий технологияларни кенг жорий этишга катта эътибор қаратилмоқда. Бунда муқобил энергиядан фойдаланиш кўламини кенгайтириш муҳим аҳамиятга эга. Муқобил энергия манбалари орасида қуёш энергияси алоҳида ўрин тутади. Серқуёш мамлакатимиз — қуёш нуридан энергия олиш технологияларини қўллаш учун жуда қулай. Ўзбекистоннинг ялпи қуёш энергиясининг йиллик салоҳияти 50 миллиард 973 миллион тонна нефть эквивалентига тенгдир. Қуёш энергияси экологик софлиги ва қулайлиги нуқтаи назаридан истиқболлидир. Қуёш қурилмалари, айниқса, марказлашган электр ва иссиқлик тизимларидан узоқда жойлашган ҳудудларни электр энергияси ва иссиқлик билан таъминлашда қулайдир.


ИНТЕРВЬЮ 12:30 / 19.02.2018 15799\nKUN.UZ таҳририяти келиб тушган мурожаатлар асосида Жиззах вилоятига сафар уюштирди. Мазкур сафар давомида аҳолини қийнаб келаётган турли муаммолар ўрганилди, шу билан бирга, мазкур мурожаатлар юзасидан вилоят ҳокими вазифасини вақтинча бажарувчи Эргаш Салиев билан суҳбатлашилди.\nЭргаш Салиев вилоятнинг ички ва магистрал йўлларидаги ҳолат ҳақида тўхталиб ўтар экан, шундай деди:\n- Йўллар қилиняпти. Биз бу соҳада ўтган йилгига қараганда 40 фоиз қўшимча ҳажмдаги ишларни бажаришни режалаштирганмиз. Токи биз йўл қурилишида эксплуатацияни тўғри йўлга қўя олмас эканмиз, бажарилган ишлар самарасиз кетаверади. Масалан, Арнасойда марказий йўл қилинди, бироқ шу йўл ҳам бузилди. Сифатсиз қилингани учун эмас. Йўлдан фойдаланиш қонун-қоидалари бор. Масалан буғдой ташишга мўлжалланган машиналар устига тош ортиб, у йўллардан ўтиб кетишяпти, бу эса йўлларнинг яроқсиз ҳолга келиб қолишига сабаб бўлмоқда.\nАлбатта, йилдан йилга ўзгаришлар бўлмоқда. 20 йил олдинги Жиззах йўллари билан ҳозирги йўллар орасидаги фарқ ер билан осмончалик. Бундан ташқари, Тожикистон Республикаси билан чегарада иккита янги пост қурилиш ишлари кетмоқда ва ундаги йўллар сифати ҳам яхшиланмоқда.\nЙўл бўлди, дегани масала ҳал бўлди, дегани эмас. Орадан беш-олти йил ўтиб уни таъмирлаш керак, устига яна қатлам ётқизиш керак... Айтмоқчиманки, бу ҳеч қачон тугамайдиган жараён. Очиқ айтадиган бўлсак, вилоят ички йўлларини тўла таъмирлашга беш-олти йилда эришишни режалаштирганмиз.


Неймар «Бордо»га қарши ўйинда парижлик мухлисларнинг ҳуштакбозлигидан хафа бўлди. У баҳсдан кейин Барселонага жўнаган\nФранция чемпионати доирасидаги «ПСЖ» - «Бордо» (3:0) ўйинида Неймар жамоа мухлисларидан қаттиқ ранжиган.\nL’Equipe хабарига кўра, ўйин давомида парижлик мухлислар бразилиялик ҳужумчи манзили томон ножўя сўзлар айтиб, ҳуштакбозлик қилинганидан Неймар қаттиқ хафа бўлган. Ўйиндан кейин эса у Париждан Барселонага жўнаб кетган. Қайд этилишича, футболчининг ўғли ва оила аъзолари Каталонияда истиқомат қилмоқда.\nЯкшанба кунги «Бордо» билан баҳсда «Реал»га қарши ўйиндаги мағлубиятдан (1:3) аламзада бўлган мухлислар Неймар, Месси ва Мбаппега ҳуштакбозлик қилишган эди.


Ўзбекистон прокуратура органлари ташкил этилганига 30 йил тўлди - Яшнобод тумани ҳокимлиги\n8 январь – мамлакатимизда Ўзбекистон Республикаси прокуратура органлари ходимлари куни. Бугун мазкур санага 30 йил тўлди.\n1992 йил 8 январдаги Президент фармони билан Ўзбекистон ССР прокуратураси мустақил Ўзбекистон прокуратурасига айлантирилди.\nКонституциямиз ва “Прокуратура тўғрисида”ги қонунда мазкур органлар фаолиятининг устувор ҳуқуқий асослари баён қилинди.\nИлк маротаба мустақил давлатнинг прокуратураси сифатида эътироф этилган ва бу мақоми қонуний тарзда мустаҳкамланганига 30 йил бўлган мазкур тизим инсон ҳуқуқларини ҳимоялаш, жамиятда қонун устуворлигини таъминлаш йўлида изчил ишларни амалга ошириб келмоқда.\nБош прокурор Ниғматилла Йўлдошевнинг қайд этишича, Президентимизнинг ташаббуси, тизимга бўлган эътибори туфайли прокуратура органларининг қиёфаси кейинги йилларда тубдан ўзгарди. Ҳозирги давр, аввало, инсон қадру қимматини жойига қўйиш, унинг ҳақ- -ҳуқуқларини амалда рўёбга чиқариш сари узоқ кутилган қадамларнинг ташлангани билан ҳам аҳамиятлидир. Халқ давлат органларига эмас, давлат органлари халққа хизмат қилиши керак, деган тамойил жамиятдаги устувор қоидалардан бирига айланди.\nХусусан, суд-ҳуқуқ соҳасида қисқа муддатда амалга оширилган ислоҳотлар нафақат тизим вакиллари, балки жамият учун ҳам оғриқли нуқталарга айланган муаммоли масалаларни ҳал қилиш имконини берди.\nЭнг муҳим жиҳат шундаки, кўрилаётган чоралар самараси ўлароқ, прокуратура органлари халқ сари юз тутди, уни ташвишга солаётган муаммоларни ҳал қилишга кўмаклашадиган, “Инсон қадри учун”, деган тамойилни рўёбга чиқаришга камарбаста бўладиган ишончли тузилма сифатида янги даврга қадам қўйди.\n– Албатта, бунинг учун қисқа муддатда ўзига яраша мураккаб ва масъулиятли йўлни босиб ўтишга тўғри келди, – дейди Н.Йўлдошев. – Мазкур босқичда “Ҳаракатлар стратегиясидан – Тараққиёт стратегияси сари”, деган тамойил асосий ғоя ва бош мезон бўлади. Бундан буён бутун фаолиятимиз “инсон – жамият – давлат”, деган янги тамойил асосида ташкил этилади. Ҳеч шубҳасиз, еттита устувор йўналишдан иборат бўлган Тараққиёт стратегияси жамиятнинг барча аъзоларидан, хусусан, биринчи навбатда ўзини қонун посбони деб ҳисоблайдиган прокурорлардан том маънодаги янгиланишни, ўзгаришни талаб қилади.\nАдолат ва қонун устуворлигини таъминлашга масъул бўлганларнинг ўзи ислоҳотлар ва жамиятда кечаётган маънавий янгиланишлар талабларига мос тарзда ўзгармас экан, кўзланган мақсадларга эришиш қийин кечади.\nЗотан, Президентимиз таъбири билан айтганда, адолат ва қонун устуворлиги халқчил давлат қуриш, инсон қадр – қимматини таъминлашнинг энг асосий ва зарур шартидир.\nАйни пайтда Учинчи Ренессанс пойдеворини барпо этишда ҳам муҳим бўлган бу шартни амалда таъминлаш учун Тараққиёт стратегиясида бир қатор муҳим чораларни рўёбга чиқариш белгиланган.\nPrevious Post:Яшнобод туманининг 2022 йилги маҳаллий бюджетини тасдиқлаш тўғрисида\nNext Post:Аҳолини рўйхатга олиш ҳар фуқаро учун муҳим


Бобур боғида Мустақиллик куни нишонланди – Газета.uz\nБобур боғида Мустақиллик куни нишонланди\nАнъанавий байрамни миллий маданият марказлари Республика байналмилал маданият маркази шафелигида ташкил этди.\n3 сентябрь 2015, 11:26 Жамият\nТошкентдаги Бобур боғида Ўзбекистоннинг мустақиллик байрами турли миллат вакилларининг тантаналари билан нишонланди. Анъанавий тадбирни миллий маданият марказлари Республика байналмилал маданият маркази (РБММ) шафелигида ташкил этди.\nБайрам дастурига этник ижодий жамоаларнинг чиқишлари, миллий таомларни татиб кўриш, халқ ҳунармандлари ясаган буюмларни кўздан кечириш — шу ва шунга ўхшаш Марказий Осиё, Яқин ва Узоқ Шарқ, Европа ва кўп миллатли Россия халқлари тамсил этилган тадбирлар киритилди.\nБоққа келган кишилар миллий кийимларнинг ранг-баранг оламига жон-жон деб сингиб кетди ва хонандаю раққосаларнинг чиқишларини томоша қилиб, ширинликлардан татиб кўрди.\nКатта ёшлилар ва болалар жамоаларининг гала-концертида маҳорат билан бирга Ватандан йироқда кўз қорачиғидай асраб келинаётган маданий анъаналар намойиш этилди.\n«Бунақа ранг-баранг либос, анъана ва одамларни бошқа жойда учратиш қийин, — деди Тошкентдаги 147-мактабнинг 7-синф ўқувчиси, „Озарбайжон қизлари“ ансамбли раққосаси Дурдона. — Биз чиқишимиз билан Озарбайжон рақсининг қанчалик гўзал эканини кўрсатиб бермоқчимиз».\n«Бугун Ўзбекистонда 100 мингга яқин этник украин миллатига мансуб кишилар истиқомат қилади. Байрамга мамлакатнинг турли вилоятларидан украинлар диаспораси вакиллари етиб келди, — деди Республика Украин маданият маркази раиси Владимир Бойко. — Биз байрамга иккита — „Лаванда“ ва „Чаровница“ фольклор ансамблини олиб келдик ва меҳмонларга ўзига хос украин таомларини намойиш этмоқчимиз».\n«Биз фарзандларимиз билан Мустақиллик кунини байрам қилишга Бобур номидаги боққа кўп марта келганмиз, — деди лицей ўқитувчиси Назира. — Байрамнинг яхши ташкил қилингани — турли халқларнинг либослари, концертлар ва дастурхонга тортилаётган ноз-неъматлар бизга жуда ёқади. Фарзандларимиз халқлар дўстлиги нима эканини мана шу мисолларга қараб ўрганиши, ўз анъаналарини эъзозлаши, бошқаларникини ҳурмат қилиши, уларни ирқи, тили ва диний эътиқодидан қатъи назар тушуниши керак».\n«Биз иккита рус миллий хори ва болалар рақс жамоасини олиб келдик, — деди Рус миллий маданият маркази раиси Александр Аристов. — Байрам арафасида олтита маданий тадбир ўтказдик. Ўзбекистонда 1 миллионга яқин ватандошимиз истиқомат қилади. Ундан ҳам кўп одамлар рус тилида гаплашади ҳамда рус маданиятини тушунади ва яхши кўради. Доимий тарзда ўтказиладиган бундай тадбирлар мамлакатимизда қарор топган миллатлараро тотувлик муҳитини акс эттиради».\nМатн: Санжар Ёқубов\n«Газета.uz» 2 201\n03.04 Ўзбекистонда Covid-19 коронавирус беморлари сони 221 кишига етди\nЎзбекистонда Covid-19 коронавирус беморлари сони 221 кишига етди


29 июнь куни Ўзбекистонда кучга кирган қарор билан ихтисослаштирилган муассасаларда сақланаётган болаларга берилиши лозим бўлган озиқ-овқат ва кийим-кечак меъёрлари белгилаб қўйилди.\nУчта вазирлик ўртасида қабул қилинган мазкур ҳужжатда келтирилган маълумотлар, айни пайтда, фарзанд ўстираётган ҳар бир ота-она учун ҳам фойдалидир.\nЎзбекистон Республикаси Халқ таълими вазирлиги, Олий ва ўрта махсус таълим вазирлиги ва Соғлиқни сақлаш вазирлигининг 2015 йил 10 июндаги қўшма қарори билан “Ихтисослаштирилган ўқув-тарбия муассасалари тарбияланувчиларини озиқ-овқат, кийим-кечак, пойабзал, бошқа ашёвий таъминот буюмлари ва юмшоқ анжомлар билан таъминлаш меъёрлари” белгилаб қўйилди.\nБу ҳақда хабар қилган норма.уз сайтига кўра, тилга олинган қарор ва унга илова – “Меъёрлар” 29 июнь куни кучга кирди.\nИхтисослаштирилган ўқув-тарбия муассасаси нима?\nЎзбекистонда Ихтисослаштирилган ўқув-тарбия муассасалари, контингентининг ёшига қараб, 2 хилдир.\nБиринчиси - Ихтисослаштирилган мактаб. Унда 11 ёшдан 14 ёшгача бўлган ўғил ва қизлар тарбияланади.\nИккинчиси - Ихтисослаштирилган касб-ҳунар коллежи. Унда 14 ёшдан 18 ёшгача бўлган ўғил ва қизлар тарбияланади.\nИхтисослаштирилган мактаб ва коллежларда қандай болалар тарбияланади?\nБу саволга Вазирлар Маҳкамаси 2010 йил, 26 ноябрда қабул қилган “Ихтисослаштирилган ўқув-тарбия муассасалари тўғрисидаги низомларни тасдиқлаш ҳақида”ги қарорда батафсил жавоб берилган.\nБир жумла билан айтганда, ихтисослаштирилган мактаб ёки коллежда тарбияси қийин болалар ўқитилади. (Батафсилроқ билгиси келганлар мақоланинг охиридаги бандларни ўқисин)\n11 яшар бола 1 кунда 3 кило овқат ейиши лозим\n29 июнь куни кучга кирган қарор билан ихтисослаштирилган мактаб ва коллеж тарбияланувчилари 1 кунда қандай маҳсулотлар ейиши кераклиги белгилаб қўйилди.\nМасалан, ёши 11 дан 18 гача бўлганлар кунига 600 граммдан нон ейиши, ярим килодан сут ёки сут-қатиқ ичиши керак.\nЁши 11 дан 14 гача бўлганларга гўшт ёки парранда гўштини кунига 150 граммдан, 14 дан 18 гача бўлганларга эса, 25 грамм кўпроқ берилиши лозимлиги белгилаб қўйилган Низомда.\nБолалар ҳар куни 90 граммдан балиқ ейиши шартлиги ҳам маълум бўлади ҳужжатдан.\nУмуман эса, ҳар куни болалар истеъмол қилиши лозим бўлган егуликлар рўйхатида (24 ном) сариёғдан тортиб пишлоққача, картошкадан тортиб картошка унигача, чойдан тортиб какаогача бор.\nҲар бир маҳсулот неча граммдан берилиши кераклиги ҳам белгилаб қўйилганки, масалан 11 - 14 яшар болага 1 кунда берилиши лозим бўлган егуликларнинг умумий вазни 2873 граммни ташкил қилишини ҳисоблаб аниқладик.\nЎғил болага соқол кўпик, қиз болага...\n29 июнь куни кучга кирган қарор билан ихтисослаштирилган мактаб ва коллеж тарбияланувчиларини кийим-кечак ва пойабзал билан таъминлаш меъёрлари (рўйхат 38 банддан иборат), шахсий гигиена буюмлари (рўйхат 16 банддан иборат) ҳамда юмшоқ анжомлар билан таъминлаш меъёрлари (11 та номда) белгилаб қўйилган.\nМасалан, ҳар бир тарбияланувчига йилига вазни 100 граммли 24 та атир совун, вазни 30 граммли 12 тюбик тиш пастаси берилиши лозим.\nТарбияланувчиларга берилиши лозим кийимлар орасида қишки ва кузги пальтолардан тортиб, свитерларгача, шиппакдан тортиб сийнабандларгача бор. Масалан, сўнгги ашё қизларга йилига 3 тадан берилиши лозим. Меъёрлар билан тўлиқ танишиш учун мана бу ишорани босинг.\nҲаражатларни ким кўтаради?\nИхтисослаштирилган мактаблар ва касб-ҳунар коллежлари Ўзбекистон Республикаси Давлат бюджетидан ажратиладиган маблағлар, жисмоний ва юридик шахсларнинг ихтиёрий эҳсонлари ҳамда қонун ҳужжатларида тақиқланмаган бошқа манбалар томонидан молияланиши белгилаб қўйилган.\nИхтисослаштирилган мактаб ва коллежларда қандай болалар тарбияланади? (батафсил варианти)\nИхтисослаштирилган мактаб тўғрисидаги низомда айтилишича, 11 ёшдан 14 ёшгача бўлган ўғил ва қизлар, агар:\nякка тартибдаги профилактика иши олиб борилаётганлигига қарамай ҳуқуқбузарликлар ёки бошқа ғайриижтимоий хатти-ҳаракатлар содир қилишни давом эттираётган бўлса, ихтисослаштирилган мактабга жойлаштирилади.\nИхтисослаштирилган касб-ҳунар коллежи тўғрисида низомда айтилишича, 14 ёшдан 18 ёшгача бўлган ўғил ва қизлар, агар: